open-index/open-wikipedia-markdown huggingface dataset:
ദേവകിഭായി

മലയാളചലച്ചിത്ര ലോകത്തെ ആദ്യകാല നായികമാരിലൊരാളാണ് **ദേവകിഭായി** . മലയാളത്തിലെ രണ്ടാമത്തെ നിശ്ശബ്ദ ചിത്രമായ *[[മാർത്താണ്ഡവർമ്മ (ചലച്ചിത്രം)|മാർത്താണ്ഡവർമ]]*യിലെ നായികയാണ് അവർ ചലച്ചിത്രരംഗത്തെത്തിയത്.
## ജീവിതരേഖ
തഞ്ചാവരൂരിലെ ഒരു ഇടത്തരം ബ്രാഹ്മണ കുടുംബത്തിലാണ് ദേവകിഭായി ജനിച്ചത്. കുടുംബം മദ്രാസിലേയ്ക്ക് കുടിയേറുകയുണ്ടായി. കുട്ടിക്കാലം മുതൽക്ക് തന്നെ നാടകങ്ങളിലഭിനയിച്ചു തുടങ്ങിയ അവർ തമിഴ് നാടകവേദിയിൽ പ്രശസ്തയായിരിക്കവെയാണ് *[[മാർത്താണ്ഡവർമ്മ (ചലച്ചിത്രം)|മാർത്താണ്ഡവർമയിൽ]]* അഭിനയിക്കുവാനുള്ള അവസരം വന്നത്. ഈ ചിത്രത്തിൽ ദേവകിഭായി സുഭദ്രയുടെയും സുലേഖയുടെയും വേഷത്തിലും അഭിനയിച്ചു. ചിത്രത്തിൽ സുലേഖയെ പ്രേമിക്കുന്ന ബൈറാം ഖാന്റെ വേഷത്തിലഭിനയിച്ചത് നിർമാതാവ് തന്നെയായ സുന്ദർരാജായിരുന്നു. ഒരു ഘട്ടം വന്നപ്പോൾ സിനിമയിലെ പ്രേമം യഥാർത്ഥ പ്രേമമായി മാറുകയും ഇരുവരും വിവാഹിതരാകുകയും ചെയ്തു.

എന്നാൽ, മലയാളത്തിലെ ആദ്യ നിശ്ശബ്ദ ചിത്രമായ വിഗതകുമാരനിലെ നായികയായ പി.കെ. റോസിയുടേതിന് സമാനമായ ഒരു ദുരിതപൂർണ്ണമായ ജീവിതമായിരുന്നു ദേവകിഭായിയെയും കാത്തിരുന്നത്. പകർപ്പവകാശ കരാർ പ്രശ്നത്തിൽ കഥയുടെ വിതരണക്കാരായ കമലാലയ ബുക്ക് ഡിപ്പോക്കാർ പോലീസുമായെത്തി *മാർത്താണ്ഡവർമ*യുടെ പ്രിന്റുകൾ പിടിച്ചെടുത്തു. പൊലീസ് പ്രിന്റ് പിടിച്ചെടുത്തതോടെ സാമ്പത്തികമായി തകർന്ന സുന്ദർരാജിന് കടം വീട്ടാനായി  സ്റ്റുഡിയോയായ "രാജരാജേശ്വരി"യും അതിലെ ഉപകരണങ്ങളും ഒടുവിലായി വസ്തുവകകളും വിൽക്കേണ്ടി വന്നു. അതോടെ സുന്ദർരാജിനെയും കുടുംബത്തെയും ബന്ധുക്കൾ കൈയൊഴിഞ്ഞു. സ്വന്തം സമുദായത്തിനു പുറത്തു നിന്ന് ഒരാളെ വിവാഹം ചെയ്തു എന്ന കാരണത്താൽ ദേവകിഭായിയെ അവർ ജനിച്ചുവളർന്ന സമുദായത്തിൽ നിന്നും ഭ്രഷ്ട് കൽപ്പിച്ച് പുറത്താക്കിയിരുന്നു . ജീവിക്കാൻ വേണ്ടി അവർ മധുരയിലും സിലോണിലുമൊക്കെ അലഞ്ഞു നടന്നു. ഒടുവിൽ തിരുവനന്തപുരത്ത് കണ്ണമൂലയിൽ ഒരു റേഷൻകട തുടങ്ങി. അവിടെ തന്നെ ഒരു കൊച്ചുവീട്ടിൽ വാടകയ്ക്ക് താമസിച്ചു. 1965-ൽ സുന്ദർരാജും 2002-ൽ ദേവകിഭായിയും നിര്യാതരായി.

## ഇതും കാണുക
* ആർ. സുന്ദർരാജ്

## അവലംബം

വർഗ്ഗം:ആദ്യകാല മലയാളചലച്ചിത്രനടിമാർ
അഗസ്ത്യരസായനം

അഗസ്ത്യമുനിയുടെ വിധിപ്രകാരമുള്ളതെന്നു വിശ്വസിക്കപ്പെടുന്ന ഒരു ആയുർവേദ ഔഷധം. കാസം, ശ്വാസം, ക്ഷയം, വിഷമജ്വരം, മേഹം, ഗുൽമം, ഗ്രഹണി, അർശസ്, ഹൃദ്രോഗം, അരുചി, പീനസം എന്നീ രോഗങ്ങളുടെ ചികിത്സയിൽ ഇതുപയോഗിക്കാറുണ്ട്.

## ചേരുവ
കൂവളവേര്, കുമിഴിൻവേര്, പാതിരി വേര്, പയ്യാഴാന്തവേര്, മുഞ്ഞവേര്, ഓരിലവേര്, മൂവിലവേര്, ചെറുവഴുതിനവേര്, വെൺവഴുതിനവേര്, ഞെരിഞ്ഞിൽ, നായ്ക്കുരണവേര്, ശംഖുപുഷ്പവേര്, കച്ചോലം, കുറുന്തോട്ടിവേര്, അത്തി, തിപ്പലി, ചെറുകടലാടിവേര്, കാട്ടുതിപ്പലിവേര്, കൊടുവേലിക്കിഴങ്ങ്, ചെറുതേക്കിൻ വേര്, പുഷ്കരമൂലം ഇവ ഓരോന്നും രണ്ടു പലം വീതം, യവം 4 ഇടങ്ങഴി, കടുക്ക 100 എണ്ണം.

## പാകവിധി
മേല്പറഞ്ഞ മരുന്നുകൾ എല്ലാംകൂടി 20 ഇടങ്ങഴി വെള്ളത്തിൽ കഷായം വയ്ക്കണം. യവം വെന്തു തുടങ്ങുമ്പോൾ കഷായം ഇറക്കിയശേഷം അതിൽനിന്ന് കടുക്ക മുഴുവൻ പ്രത്യേകം എടുത്തു മാറ്റിവയ്ക്കണം. കഷായം പിഴിഞ്ഞരിച്ച് ഒരു വാർപ്പിൽ പകർന്നു ഒഴിക്കണം. കഷായത്തിൽ ഒരു തുലാം ശർക്കര കലക്കി മാറ്റിവച്ചിരുന്ന കടുക്കയും നാഴി പശുവിൻ നെയ്യും നാഴി നല്ലെണ്ണയും ചേർത്തിളക്കി പാകപ്പെടുത്തി ലേഹ്യപാകമാകുമ്പോൾ ഇറക്കിവച്ച് നാഴി തിപ്പലിപ്പൊടി വിതറി ചട്ടുകംകൊണ്ട് നല്ലവണ്ണം ഇളക്കണം. ലേഹ്യം തണുത്തശേഷം നാഴി തേൻ ചേർത്തു വീണ്ടും ഇളക്കി ഭരണിയിൽ സൂക്ഷിക്കണം. 

## സേവിക്കൽ
രണ്ടു കടുക്ക എടുത്തു കടിച്ചുതിന്നുകയും കടുക്കയോട് പറ്റിയിരിക്കുന്ന ലേഹ്യം നക്കിതിന്നുകയും വേണം. ലേഹ്യം മൂന്നുകഴഞ്ച് അളവിൽ ഒരു പ്രാവശ്യം ഉപയോഗിക്കാമെന്ന് സുശ്രുതാചാര്യൻ നിർദ്ദേശിക്കുന്നുണ്ട്.  കടുക്കാ വെന്തതിനുശേഷം പ്രത്യേകം എടുത്തു കുരുകളഞ്ഞ് നെയ്യിൽ വറുത്തരച്ചും ലേഹ്യത്തിൽ ചേർക്കാറുണ്ട്. ഇപ്രകാരമാണ് കേരളത്തിൽ ചെയ്തുകാണുന്നത്. ഒരു യോഗത്തിനു 100 കടുക്ക എന്നു പ്രത്യേകം വിധിച്ചിട്ടുണ്ടെങ്കിലും ഒരു കടുക്ക അരപ്പലം എന്ന കണക്കിനു 50 പലം കടുക്ക പൊടിച്ചു കഷായത്തിൽ അരച്ചുചേർത്തും ചിലർ രസായനം തയ്യാറാക്കിവരുന്നുണ്ട്.

വർഗ്ഗം:ആയുർവേദൗഷധങ്ങൾ
ഇട്ടിത്തൊമ്മൻ കത്തനാർ

പതിനേഴാം നൂറ്റാണ്ടിൽ (ജനനം: 1586; മരണം 1659 മേയ് 10) കേരളത്തിൽ ജീവിച്ചിരുന്ന ഒരു ക്രിസ്തീയപുരോഹിതനും സുറിയാനി ക്രിസ്തീയസമൂഹത്തിന്റെ നേതാക്കളിൽ ഒരാളുമായിരുന്നു ആഞ്ഞിലിമൂട്ടിൽ **ഇട്ടിത്തൊമ്മൻ കത്തനാർ**. **വെട്ടിക്കുന്നേൽ ഇട്ടിത്തൊമ്മൻ കത്തനാർ** എന്ന പേരിലും അദ്ദേഹം അറിയപ്പെടുന്നു. കേരളക്രിസ്തീയതയിലെ പരദേശി പൗരോഹിത്യ മേധാവിത്വത്തിനെതിരായി 1653-ൽ നടന്ന ചരിത്രപ്രസിദ്ധമായ കൂനൻ കുരിശുസത്യത്തിലും അതേ തുടർന്ന് സംഭവിച്ച സുറിയാനി ക്രിസ്തീയതയുടെ വിഭജനവുമായി ബന്ധപ്പെട്ട സംഭവങ്ങളിലും കത്തനാർ നിർണ്ണായകമായ പങ്കു വഹിച്ചു.  

## ചരിത്രപുരുഷൻ
കൂനൻ കുരിശുസത്യം നടക്കുമ്പോൾ 67-നടുത്ത് വയസ്സുണ്ടായിരുന്ന കത്തനാർ, കേരളനസ്രാണിസഭയുടെ സ്വയം ഭരണാവകാശം ഇല്ലാതാക്കിയ ഉദയമ്പേരൂർ സൂനഹദോസിനു മുൻപുള്ള 'നല്ലനാളുകൾ' ഒർമ്മിച്ചിരുന്ന മുതിർന്ന പുരോഹിതന്മാരിൽ ഒരാളായിരുന്നു. പാശ്ചാത്യരായ പുരോഹിതനേതൃത്വത്തിനെതിരെ മട്ടാഞ്ചേരിയിലെ കൂനൻ കുരിശിനു മുൻപിൽ നടന്ന കലാപത്തെ തുടർന്ന്, കേരളനസ്രാണികൾ അവരുടെ ആത്മീയനേതൃത്വത്തിന് വിദേശികളെ ആശ്രയിക്കുന്നതിനു പകരം പരമ്പരാഗതനേതാവായിരുന്ന അർക്കദ്യാക്കോനെ മെത്രാനായി വാഴിക്കുകയാണു വേണ്ടതെന്ന ആശയത്തിന് 1653 ഫെബ്രുവരി മേയ് മാസങ്ങളിൽ ഇടപ്പള്ളിയിലും ആലങ്ങാട്ടും നടന്ന സഭാസമ്മേളനങ്ങളുടെ അംഗീകാരം ലഭിച്ചത് ഇട്ടിത്തൊമ്മൻ കത്തനാരുടെ ശ്രമഫലമായാണ്. 

തുടക്കത്തിൽ 'പുത്തൻകൂർ' വിഭാഗം നേരിട്ട പ്രതിസന്ധികളിൽ ഇട്ടിത്തൊമ്മൻ കത്തനാരുടെ ബുദ്ധി രക്ഷയായി. കൊച്ചിയിലെ ഒരു യുവരാജാവിന്റെ സഹായത്തോടെ, മുളന്തുരുത്തിയിൽ താമസിച്ചിരുന്ന തോമാമെത്രാനെ പിടികൂടാൻ ഇറ്റലിക്കാരനായ കത്തോലിക്കാമെത്രാൻ ജോസഫ് സെബസ്ത്യാനി നടത്തിയ ശ്രമം പരാജയപ്പെട്ടത് ഇട്ടിത്തൊമ്മൻ കത്തനാരുടെ സാമർത്ഥ്യം മൂലമാണ്. ഉദയമ്പേരൂർ സൂനഹദോസ് സൃഷ്ടിച്ച പരതന്ത്രാവസ്ഥക്കെതിരെയുള്ള കലാപത്തിന്റെ സൂത്രധാരനായിരുന്ന കത്തനാരെ, സുറിയാനി ക്രിസ്ത്യാനികളിൽ വലിയൊരു വിഭാഗം, അവരുടെ ചരിത്രനായകന്മാരിൽ ഒരാളെന്ന നിലയിൽ ബഹുമാനപൂർവം അനുസ്മരിക്കുന്നു. ഇന്നത്തെ ആലപ്പുഴ ജില്ലയിൽ, തിരുവൻവണ്ടൂർ പഞ്ചായത്തിൽ പെട്ട കല്ലിശ്ശേരി വലിയ പള്ളിയിൽ വികാരിയായിരുന്ന കത്തനാരുടെ അന്ത്യവിശ്രമസ്ഥാനം ആ ദേവാലയമാണ്. 
 സംസ്കാരസ്ഥാനത്തിനു മുകളിലുള്ള ഫലകത്തിൽ ഇങ്ങനെ എഴുതിയിരിക്കുന്നു:-

## എഴുത്തുകാരൻ
സുറിയാനി ക്രിസ്ത്യാനികൾക്കിടയിലെ ക്നാനായ വിഭാഗത്തിൽ പെടുന്ന ഇട്ടിത്തൊമ്മൻ കത്തനാർ ഒരെഴുത്തുകാരനും കൂടി ആയിരുന്നു.  സുറിയാനി ക്രിസ്ത്യാനികളുടെ ചരിത്രസ്മൃതിയുടെ കാവ്യരൂപത്തിലുള്ള നാടകീയചിത്രീകരണമായ മാർഗ്ഗം കളിപ്പാട്ടിന്റെ നിലവിലുള്ള പാഠം അദ്ദേഹത്തിന്റെ സൃഷ്ടിയാണെന്നു കരുതുന്നവരുണ്ട്.  

## വിമർശനം
പതിനേഴാം നൂറ്റാണ്ടിലേയും പിൽക്കാലങ്ങളിലേയും കത്തോലിക്കാ രേഖകളും ലേഖകന്മാരും ഇട്ടിത്തൊമ്മൻ കത്തനാരെ ദുഷ്ടബുദ്ധിയായി ചിത്രീകരിക്കുന്നു.  ഇരുപതാം നൂറ്റാണ്ടിൽ തമിഴ്നാട്ടിൽ പ്രവർത്തിച്ച സ്കോട്ട്ലൻഡിൽ നിന്നുള്ള ആംഗ്ലിക്കൻ വേദപ്രചാരകനും മെത്രാനും സഭാചരിത്രകാരനുമായ സ്റ്റീഫൻ നീലിനെപ്പോലെ ഈ വിഷയങ്ങളിൽ നിഷ്പക്ഷരായ സഭാചരിത്രകാരന്മാരും ഇട്ടിത്തൊമ്മൻ കത്തനാരെ ഉപജാപപ്രിയനും നിഗൂഢസ്വഭാവിയും ആർജ്ജവം ഇല്ലാത്തവനും ആയി വിലയിരുത്തുന്നു. കൂനൻകുരിശു സത്യത്തിനു ശേഷം, തോമ്മാ അർക്കാദ്യാക്കോനെ സുറിയാനി ക്രിസ്ത്യാനികളുടെ വൈദികമേലദ്ധ്യക്ഷനായി അവരോധിക്കുന്നതിനെ പിന്തുണച്ച്, അഹത്തള്ളാ മെത്രാന്റെ പേരിൽ അവതരിപ്പിക്കപ്പെട്ട രേഖകൾ വ്യാജമായിരുന്നെന്നും അവ ചമച്ചത് സുറിയാനി ഭാഷയിൽ അഗാധമായ പാണ്ഡിത്യം ഉണ്ടായിരുന്ന കത്തനാർ ആയിരുന്നെന്നും അവർ കരുതുന്നു.

## കുറിപ്പുകൾ
1653-ൽ കൂനൻ കുരിശുസത്യം നടക്കുമ്പോൾ ഇട്ടിത്തൊമ്മൻ കത്തനാർക്ക് 67 വയസ്സുണ്ടായിരുന്നു എന്ന സ്റ്റീഫൻ നീലിന്റെ അനുമാനത്തെ  അടിസ്ഥാനമാക്കി.

## അവലംബം


വർഗ്ഗം:കേരളത്തിലെ ക്രൈസ്തവ സഭാചരിത്രം
മരുതിമല

കൊല്ലം ജില്ലയിലെ കൊട്ടാരക്കര താലൂക്കിൽ വെളിയം ഗ്രാമപഞ്ചായത്തിൽ 300 ഓളം ഏക്കർ സ്ഥലത്ത് ഭൂനിരപ്പിൽ നിന്നും ആയിരത്തോളം അടി ഉയരത്തിൽ സിഥിതിചെയ്യുന്ന പാറക്കൂട്ടങ്ങളോടുകൂടിയ ഒരു മലനിരപ്പാണ് **മുട്ടറ മരുതിമല** എന്ന പേരിലറിയപ്പെടുന്നത്. വെളിയം ഗ്രാമപഞ്ചായത്തിന്റെ വടക്കുപടിഞ്ഞാറ് അതിർത്തിയായി ഈ പ്രദേശം നിലകൊള്ളുന്നു.അത്യപൂർവ്വങ്ങളായ സസ്യങ്ങളും പക്ഷിമൃഗാദികളും തിങ്ങിനിറഞ്ഞിരിക്കുന്ന ഒരു പ്രദേശം കൂടിയാണിത്. ഈ പ്രദേശം കേരള സർക്കാർ ടൂറിസം വിജ്ഞാപനത്തിൽ ഉൾപ്പെടുത്തി വിപുലപ്പെടുത്തുന്നതിനുള്ള നടപടികൾ തുടർന്നുവരികയാണ്. 

## ഇക്കോടൂറിസം പദ്ധതി
20 വർഷത്തേയ്ക്ക് പാട്ടത്തിനെടുത്താണ് വെളിയം പഞ്ചായത്ത് ടൂറിസം പ്രവർത്തനങ്ങൾ വിപുലപ്പെടുത്തുക. ഇതിനായി സംസ്ഥാനസർക്കാർ 36 ലക്ഷം രൂപയാണ് അനുവദിച്ചിരിക്കുന്നത്. 38 ഏക്കർ വരുന്ന മരുതിമല ടൂറിസം പദ്ധതി നടപ്പാക്കുന്നതിന് വെളിയം ഗ്രാമപഞ്ചായത്തിന് നൽകാൻ തീരുമാനിച്ചു.2007 ൽ  കേരളത്തിലെ അന്നത്തെ വനംവകുപ്പ് മന്ത്രി ബിനോയ് വിശ്വം വനേതരപ്രദേശത്തെ ആദ്യ ഹരിതവനപദ്ധതി ഉദ്ഘാടനം ചെയ്തു. 2010 ആഗസ്റ്റിൽ അന്നത്തെ ടൂറിസം വകുപ്പ് മന്ത്രി കോടിയേരി ബാലകൃഷ്ണൻ മുട്ടറയിലെത്തി മരുതിമല ഇക്കോടൂറിസം പദ്ധതി ഉദ്ഘാടനം ചെയ്തു. 

## പ്രത്യേകതകൾ
ദർഭപ്പുല്ലുകൾ ഇവിടെ സമൃദ്ധിയായി  വളരുന്നു.പാറപ്പുറത്ത് അരയടി വ്യാസത്തിൽ കാണപ്പെടുന്ന ഒരു നീരുറവയുണ്ട്. സ്ഥിരമായി ഓണനാളുകളിൽ ഇവിടെത്തെ വാനരൻമാർക്ക് നാട്ടുകാരുടേയും പ്രകൃതിസ്നേഹികളുടേയും വകയായി ഓണസദ്യ നൽകിവരുന്നു. 39 ഏക്കർ 15 സെന്റ് സ്ഥലമാണ് പദ്ധതിപ്രദേശത്തുള്ളത്.

## അവലംബം

ലഘുചിത്രം|Upcoming tourist spot in kollam
വർഗ്ഗം:കേരളത്തിലെ പർവ്വതങ്ങൾ
കുമാരി തങ്കം

മലയാളചലച്ചിത്രമേഖലയിലെ ആദ്യകാല നടിമാരിലൊരാളായിരുന്നു **കുമാരി തങ്കം**. നായികയായും നായികാ പ്രാധാന്യമുള്ള വേഷത്തിലും 20-ഓളം മലയാള സിനിമകളിൽ അഭിനയിച്ചിട്ടുണ്ട്. പ്രസിദ്ധനടി ശ്രീലതയുടെ പിതൃസഹോദരിയാണ്. ആദ്യകാല നിർമ്മാതാവ് പി.കെ. സത്യപാൽ ആണ് ഭർത്താവ്. 
## ജീവിതരേഖ
1953-ൽ *[[തിരമാല (ചലച്ചിത്രം)|തിരമാല]]* എന്ന ചിത്രത്തിൽ നായികയായാണ് തിരുവനന്തപുരം പൂജപ്പുര സ്വദേശിയായ കുമാരി തങ്കം അഭിനയരംഗത്തെത്തുന്നത്. ഇതേ വർഷം തന്നെ *ലോക നീതി* എന്ന ചിത്രത്തിലും അഭിനയിച്ചു. *[[അവൻ വരുന്നു]]*, *[[ബാല്യസഖി]]* (1954), *[[കിടപ്പാടം]]*, *[[സി.ഐ.ഡി. (മലയാളചലച്ചിത്രം)|സി.ഐ.ഡി]]*, *[[അനിയത്തി (ചലച്ചിത്രം)|അനിയത്തി]]* (1955), *[[മന്ത്രവാദി (ചലച്ചിത്രം)|മന്ത്രവാദി]]*, *[[കൂടപ്പിറപ്പ്]]* (1956), *[[അച്ഛനും മകനും]]*, *[[മിന്നുന്നതെല്ലാം പൊന്നല്ല (ചലച്ചിത്രം)|മിന്നുന്നതെല്ലാം പൊന്നല്ല]]* (1957) എന്നിവയാണ് തങ്കം അഭിനയിച്ച പ്രധാന ചിത്രങ്ങൾ. സത്യന്റെയും പ്രേംനസീറിന്റെയും നായികയായി അഭിനയിച്ചിട്ടുള്ള തങ്കം *മിന്നുന്നതെല്ലാം പൊന്നല്ല* എന്ന ചിത്രത്തോടെ അഭിനയരംഗത്തോട് വിടപറയുകയായിരുന്നു.

2011 മാർച്ച് 8-ന് വാർധക്യസഹജമായ അസുഖത്തെത്തുടർന്ന് ചെന്നൈയിൽ വെച്ച് മരണമടഞ്ഞു.
### കുടുംബം
ചലച്ചിത്രനിർമാതാവ് പി.കെ. സത്യപാലാണ് ഭർത്താവ്.  ലളിത, പത്മിനി, രാഗിണിമാരുടെ സഹോദരനാണ് ഇദ്ദേഹം. പദ്മനാഭൻ, ജയപാൽ, ആശ എന്നിവരാണ് മക്കൾ.
## അവലംബം

വർഗ്ഗം:ആദ്യകാല മലയാളചലച്ചിത്രനടിമാർ‎
വർഗ്ഗം:മാർച്ച് 8-ന് മരിച്ചവർ
വർഗ്ഗം:2011-ൽ മരിച്ചവർ
ഡയക്ലീഷൻ

റോമൻ ചക്രവർത്തിയും (284-305) പരിഷ്കർത്താവുമായിരുന്നു **ഡയക്ലീഷ്യൻ**. ഗയസ് ഓറീലിയസ് വലേറിയസ് ഡയക്ലിഷ്യാനസ് എന്നാണ് പൂർണമായ പേര്. ഡാൽമേഷ്യയിൽ ഡയോക്ലീഷ്യയിലെ (ഇപ്പോൾ യുഗോസ്ലാവിയയിൽ) സലോണയിൽ (?) ഇദ്ദേഹം 245-ൽ ജനിച്ചു. ഇദ്ദേഹത്തിന്റെ ആദ്യകാലനാമം ഡയക്ലസ് എന്നായിരുന്നു. സൈന്യത്തിൽ ഉന്നത ശ്രേണിയിലെത്തിയ ഇദ്ദേഹം നിരവധി യുദ്ധങ്ങളിൽ തന്റെ പ്രാഗല്ഭ്യം തെളിയിച്ചിരുന്നു. റോമിലെ നുമേറിയൻ ചക്രവർത്തിയുടെ മരണശേഷം സൈനികർ ഡയക്ലീഷ്യനെ 284-ൽ ഭരണാധികാരിയാക്കി. ഏതാണ്ട് ഒരു വർഷം കഴിഞ്ഞ ശേഷം, നുമേറിയന്റെ സഹചക്രവർത്തി (കാറിനസ്) യുടെ കൂടി മരണശേഷമാണ് ഇദ്ദേഹം പൂർണ ഭരണാധികാരിയായിത്തീർന്നത്. ചക്രവർത്തിയായ ശേഷം ഇദ്ദേഹം ഡയക്ലിഷൻ എന്ന പേരു സ്വീകരിച്ചു.

## കാര്യക്ഷമമായ ഭരണം

അരനൂറ്റാണ്ടോളം കാലത്തെ അരാജകത്വത്തിനു ശേഷമാണ് ഇദ്ദേഹം ഭരണാധികാരിയായത്. ഭരണമേറ്റെടുത്തതോടെ മാക്സിമിയനെ ഉപചക്രവർത്തി(അഗസ്റ്റസ്)യായും (286) കോൺസ്റ്റാൻഷ്യസ് ക്ലോറസിനെയും ഗലേറിയസിനെയും സീസർമാരായും (293) നിയമിച്ചുകൊണ്ട് നാലുപേരടങ്ങുന്ന ഒരു ഭരണസംവിധാനം (ടെട്രാർക്കി) ഇദ്ദേഹം നടപ്പാക്കി. പ്രവിശ്യാഭരണം കാര്യക്ഷമമാക്കുകയും പ്രവിശ്യാ ഗവണർമാരിൽ അധികാരം കേന്ദ്രീകരിച്ചിരിക്കുന്നതു നിയന്ത്രിക്കുവാനായി പ്രവിശ്യകളെ പുനർവിഭജിക്കുകയും ചെയ്തു. ഭരണത്തിന്റെ എല്ലാ തലത്തിലും ഇദ്ദേഹം നേരിട്ട് ഇടപ്പെട്ടിരുന്നു. സേനയെ ശക്തിപ്പെടുത്തുകയും സാമ്രാജ്യത്തെ ശത്രുക്കളിൽ നിന്നും സംരക്ഷിക്കുകയും ചെയ്തു. ഗാളിലെയും (286) ഈജിപ്റ്റിലെയും (296)വിപ്ലവങ്ങൾ അടിച്ചമർത്താനും ഇദ്ദേഹത്തിനു കഴിഞ്ഞു. ബ്രിട്ടനെ സമ്രാജ്യത്തോടു ചേർത്തു (297). പേർഷ്യക്കാരുടെ മേൽ വിജയം വരിച്ചു (296-97). ഇദ്ദേഹം രാജ്യത്തെ നിയമസംഹിത പുതുക്കുകയും നികുതി സമ്പ്രദായത്തിലും നാണയ വ്യവസ്ഥിതിയിലും പരിഷ്കാരങ്ങൾ വരുത്തുകയും ചെയ്തു. 301-ലെ സാമ്പത്തിക പരിഷ്കാരം ഇദ്ദേഹത്തിന് ദോഷകരമായി ബാധിക്കുകയാണുണ്ടായത് എന്നൊരഭിപ്രായവും പ്രചാരത്തിലുണ്ട്. ഇദ്ദേഹത്തിന്റെ മതപരിഷ്കാരങ്ങൾ, പ്രത്യേകിച്ചും 303-ൽ ക്രിസ്താനികളോടുണ്ടായ സമീപനം, എതിർപ്പ് ഉളവാക്കിയിരുന്നു. അനാരോഗ്യത്തെത്തുടർന്ന് 305-ൽ സ്ഥാനത്യാഗം ചെയ്തു. ഇദ്ദേഹത്തിന്റെ നേതൃത്വം ഇല്ലാതായതോടെ ടെട്രാർക്കി സമ്പ്രദായം പരാജയപ്പെട്ടു. 313-ൽ ഡയക്ലിഷൻ സലോണയിൽ മരണമടഞ്ഞു.

## ചിത്രശാല

File:Peristyle of Diocletian's Palace, Split (11908116224).jpg|ഡയക്ലീഷന്റെ കൊട്ടാരം അധുനീയ മുഖം

File:Diocletianus.jpg|ഡയക്ലീന്റെ കാലത്തെ നാണയം
File:Philae, Trajan's Kiosk, Aswan, Egypt, Oct 2004.jpg|ട്രാജന്റെ ക്ഷേത്രം
File:Sbeitla 10.jpg|ടെട്രാചിയിലെ ആർച്ച്
File:IMP MAXIMIANVS P AVG.gif|ഡയക്ലീന്റെ നാണയം

File:Salona - amphitheatre - panorama.jpg|ആംഫിതിയേറ്റർ
File:Arch-of-Galerius-1.jpg|ഡയക്ലീനും അനുയായികളും ഒരു ശിലാശില്പം


## അവലംബം

## പുറത്തേക്കുള്ള കണ്ണികൾ
* http://www.roman-empire.net/decline/diocletian.html
* http://www.roman-emperors.org/dioclet.htm
* http://www.britannica.com/EBchecked/topic/164042/Diocletian
* http://w3.mrki.info/split/car.html
മൂന്നു പെരിയ

കണ്ണൂർ ജില്ലയിലെ കണ്ണൂർ താലൂക്കിൽ പെരളശ്ശേരി ഗ്രാമപഞ്ചായത്തിൽ പെട്ട ഒരു പ്രദേശം. മാവിലായി സൗത്ത് എൽ.പി.സ്ക്കൂൾ, മാവിലായി വെറ്റിനറി ഹോസ്പിറ്റൽ, മാവിലായി ഹോമിയോ ഡിസ്പൻസറി തുടങ്ങി നിരവധി സ്ഥാപനങ്ങൾ ഇവിടെ സ്ഥിതിചെയ്യുന്നു. കണ്ണൂർ - കൂത്തുപറമ്പ്, തലശ്ശേരി - ചക്കരക്കൽ റോഡ് ഇവിടെവച്ച് മുറിച്ച്കടക്കുന്നു.

## പുറത്തേക്കുള്ള കണ്ണികൾ
നഴ്സ് സ്രാവ്

ജിംഗ്ലിമോസ്റ്റോമാറ്റിഡെ മത്സ്യകുടുംബത്തിൽപ്പെടുന്ന സ്രാവാണ് **നഴ്സ് സ്രാവ്** . (Ginglymostoma). വിജാഗിരി (hinge) എന്നർഥം വരുന്ന ജിംഗ്ലിമോസ് (Gynglimos), വായ എന്നർഥമുള്ള സ്റ്റോമ (Stoma) എന്നീ ഗ്രീക്കു പദങ്ങളിൽ നിന്നാണ് ജിംഗ്ലിമോസ്റ്റോമാറ്റിഡെ എന്ന പദം നിഷ്പന്നമായിട്ടുള്ളത്. ഉഷ്ണ-മിതോഷ്ണമേഖലാപ്രദേശങ്ങളിലെ പടിഞ്ഞാറൻ അറ്റ്ലാന്റിക്, കിഴക്കൻ പസിഫിക് തുടങ്ങിയ ആഴക്കടലുകളിലാണ് നഴ്സ് സ്രാവുകളെകണ്ടുവരുന്നത്.

## രൂപവിവരണം

നഴ്സ് സ്രാവുകൾക്ക് കടും മഞ്ഞയോ തവിട്ടോ നിറമായിരിക്കും. ഇവ 4.2 മീറ്ററിലധികം നീളവും 180 കിലോഗ്രാമിലധികം തൂക്കവുമുള്ളവയാണ്. ഇവയുടെ വായ വളരെ സവിശേഷതയുള്ളതാണ്. കണ്ണുകൾക്കും മോന്തയ്ക്കും മുമ്പായാണ് വായ കാണപ്പെടുക. ആഴക്കടലുകളിൽ നിവസിക്കുന്നവയുടെ സവിശേഷതയാണിത്. ഇതിന്റെ കീഴ്ത്താടിയിലുള്ള മാസംളമായ രണ്ടു സ്പർശവർധക(barbel)ങ്ങൾ ജലാശയത്തിനടിത്തട്ടിലെ അവശിഷ്ടങ്ങൾക്കിടയിൽനിന്ന് ഇരയെ കണ്ടെത്താനുതകുന്ന രാസസംവേദകാവയവങ്ങളായി (chemosensory organs) വർത്തിക്കുന്നു. നഴ്സ് സ്രാവുകളുടെ ശ്വസനാവയവങ്ങളോടനുബന്ധിച്ച് ഇരുകണ്ണുകൾക്കും പിന്നിലായി വൃത്താകൃതിയിലുള്ള ചെറിയ ശ്വാസരന്ധ്രം (Spiracle) കാണപ്പെടുന്നു.

## സ്വഭാവവിശേഷം

നഴ്സ് സ്രാവുകൾ രാത്രീഞ്ചരന്മാരാണ്. പകൽസമയങ്ങളിൽ നാല്പതിലധികം സ്രാവുകളൊരുമിച്ച് കല്ലുകൾക്കിടയിലും മറ്റും പതുങ്ങിയിരിക്കുന്നു. രാത്രിയിൽ ഇവ ഒറ്റയ്ക്ക് സഞ്ചരിച്ച് ജലാശയത്തിനടിയിൽനിന്ന് ഭക്ഷണം ശേഖരിക്കുന്നു. ചെറിയ മത്സ്യങ്ങളും, ക്രസ്റ്റേഷ്യനുകളും മൊളസ്കുകളുമാണ് ഇവയുടെ ഭക്ഷണം. ശൈവാലങ്ങളും പവിഴപ്പുറ്റുകളും ഇവ പലപ്പോഴും ആഹാരമാക്കാറുണ്ട്.

## പ്രജനനകാലം

ജൂൺ-ജൂലായ് മാസങ്ങളാണ് നഴ്സ് സ്രാവുകളുടെ പ്രജനനകാലം. ഇവ അണ്ഡജരായുജ(Ovoviviparous)ങ്ങളാണ്. രണ്ടുവർഷത്തിലൊരിക്കൽ *പ്രസവിക്കുന്നു*. 18 മാസമാണ് *ഗർഭകാലം*. അണ്ഡനാളിയിൽ വച്ചുതന്നെ മുട്ടവിരിഞ്ഞു കുഞ്ഞുങ്ങൾ അവിടെത്തന്നെ നിലനിൽക്കുന്നു. ജനിക്കുമ്പോൾത്തന്നെ കുഞ്ഞുങ്ങൾക്ക് മുപ്പതു സെന്റീമീറ്ററോളം നീളമുണ്ടായിരിക്കും. നഴ്സ് സ്രാവുകളുടെ തൊലി തുകലിന്റെയത്ര മേന്മയുള്ളതാണ്. 

## ചിത്രശാല

Image:Nurse_Shark_4472.jpg
Image:Nurse_Shark_4474.jpg
Image:Nurse shark with remoras.jpg
Image:Photos050306 014.jpg
Image:Nurse_Sharks_Mayan_Temple_Slides_at_Atlantis.jpg
Image:Ginglymostoma cirratum.png


## അവലംബം

## പുറത്തേക്കുള്ള കണ്ണികൾ
*http://marinebio.org/species.asp?id=91
*http://www.seaworld.org/animal-info/animal-bytes/animalia/eumetazoa/coelomates/deuterostomes/chordata/craniata/chondrichthyes/selachii/orectolobiformes/nurse-shark.htm 
*http://science.howstuffworks.com/environmental/life/zoology/marine-life/nurse-shark.htm

വർഗ്ഗം:സ്രാവുകൾ
വാഴക്കാവരയൻ

കേരളത്തിലെ ജലാശയങ്ങളിൽ കാണപ്പെടുന്ന പുൻടിയ്സ്  എന്ന കുടുംബത്തിലെ ഒരു ശുദ്ധജലമത്സ്യമാണ് **വാഴയ്ക്കാവരയൻ** .

## ശരീര ഘടന
പുൻടിയസ്‌ ഇനത്തിൽപ്പെട്ട പല മത്സ്യങ്ങളുടെയും കുഞ്ഞുങ്ങൾക്ക്‌ വാഴക്കാവരയന്റേതിന്‌ സമാനമായ നിറങ്ങളും ശരീരഘടനയുമാണുള്ളത്‌. അതിനാൽത്തന്നെ വാഴക്കാ വരയൻ എന്ന പേരിൽ കേരളത്തിൽ അറിയപ്പെടുന്ന മത്സ്യങ്ങളെല്ലാം ഒരേ ഇനത്തിൽപ്പെട്ടവയാണെന്ന്‌ പറയാനാവില്ല. 

ഈ മത്സ്യത്തിന്റെ ശരീരത്തിന് മഞ്ഞ കലർന്ന സ്വർണ്ണ നിറമാണുള്ളത്. കൂടാതെ കറുപ്പ് നിറത്തിലുള്ള വരകൾ ശരീരത്തിൽ ചുറ്റി കാണപ്പെടുന്നു.

## അവലംബം

## പുറത്തേക്കുള്ള കണ്ണികൾ
#വാഴക്കാവരയൻ ചിത്രം 

## ചിത്ര സഞ്ചയം



വർഗ്ഗം:അലങ്കാരമത്സ്യങ്ങൾ
വർഗ്ഗം:കേരളത്തിലെ മത്സ്യങ്ങൾ
വർഗ്ഗം:പരലുകൾ
നീലപ്പൊന്മാൻ (ചലച്ചിത്രം)

കുഞ്ചാക്കോ സംവിധാനം ചെയ്ത് പ്രേംനസീർ നായകനായി 1975-ൽ പുറത്തിറങ്ങിയ മലയാളചലച്ചിത്രമാണ് ***നീലപൊന്മാൻ***. .ശാരംഗപാണിയാണ് ചിത്രത്തിന്റെ രചന, തിരക്കഥ, സംഭാഷണം എന്നിവ രചിച്ചിരിക്കുന്നത്. പ്രേം നസീർ, അടൂർ ഭാസി, ശ്രീലത , ഉമ്മർപ്രധാന വേഷങ്ങളിട്ടു. വയലാർ കവിതയെഴുതി സലീൽ ചൗധരി ഈണമിട്ടു..

## താരനിര

## പാട്ടരങ്ങ്
ഗാനങ്ങൾ :വയലാർ
ഈണം :സലീൽ ചൗധരി

		
	
## അവലംബം

## പുറത്തേക്കുള്ള കണ്ണികൾ
* 
* 
## യൂറ്റ്യൂബിൽ
നീലപൊന്മാൻ
വർഗ്ഗം:1975-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:കുഞ്ചാക്കോ സംവിധാനം ചെയ്ത ചലച്ചിത്രങ്ങൾ
വർഗ്ഗം:പ്രേം നസീർ അഭിനയിച്ച മലയാളചലച്ചിത്രങ്ങൾ
വർഗ്ഗം:ശാരംഗപാണി തിരക്കഥ എഴുതിയ ചലച്ചിത്രങ്ങൾ
വർഗ്ഗം:വയലാറിന്റെ ഗാനങ്ങൾ
വർഗ്ഗം:സലീൽ ചൗധരി സംഗീതം നൽകിയ മലയാളചലച്ചിത്രങ്ങൾ
വർഗ്ഗം:വയലാർ-സലീൽ ചൗധരി ഗാനങ്ങൾ
വർഗ്ഗം:ടി. ആർ ശേഖർ ചിത്രസംയോജനം ചെയ്ത ചിത്രങ്ങൾ
ദ് ടെൻ കമാന്റ്മെന്റ്സ്

1956-ൽ ഹോളിവുഡിൽ നിർമ്മിക്കപ്പെട്ട ഒരു ക്ലാസ്സിക് ചലച്ചിത്രമാണ് **ദ് ടെൻ കമാന്റ്മെന്റ്സ്**. പ്രസിദ്ധസംവിധായകനായ സെസിൽ ഡി മില്ലാണ് ഈ സിനിമയ്ക്ക് രൂപം നൽകിയത്. പ്രവാചകനായ മോസസിന്റെ ചരിത്രം വിവരിക്കുന്ന ബൈബിൾ കഥയാണ് ഇതിന്റെ പ്രമേയം. അക്കാലത്തെ ജനപ്രിയതാരമായിരുന്ന ചാൾട്ടൺ ഹെസ്റ്റണാണ് നായകവേഷത്തിൽ അഭിനയിച്ചത്. മൂന്നുമണിക്കൂറിലേറെ ദൈർഘ്യമുള്ള ഈ ചലച്ചിത്രത്തിൽ ആയിരക്കണക്കിനാളുകൾ പങ്കെടുത്തിരുന്നു.

1923-ൽ ദ് ടെൻ കമാന്റ്മെന്റ്സ് എന്ന പേരിൽ സെസിൽ ഡിമിൽ ഒരു ചിത്രം സംവിധാനം ചെയ്തുവെങ്കിലും പിൽക്കാലത്ത് പല പരിഷ്ക്കാരങ്ങളും വരുത്തിയാണ് മില്യൺ ഡോളറിലേറെ ചെലവു വരുന്ന പുതിയ പതിപ്പിന് രൂപം നൽകിയത്. ഹോളിവുഡിലെ പ്രസിദ്ധ കമ്പനിയായ പാരമൗണ്ട് പിക്ചേഴ്സ് ഈ ചിത്രം റിലീസ് ചെയ്തു.

മോസസിന്റെ വേഷമണിഞ്ഞ ചാൾട്ടൺ ഹെസ്റ്റണു പുറമേ പ്രസിദ്ധ നടനായ യുൾ ബ്രിന്നറും ആൻ ബാക്സ്റ്റർ എന്ന നടിയും സുപ്രധാന വേഷങ്ങളിൽ അഭിനയിച്ചു. മോസസിനു വഴിയൊരുക്കുവാനായി സമുദ്രം രണ്ടായി വേർപിരിയുന്നതുപോലെയുള്ള പല രംഗങ്ങളും പ്രേക്ഷകരെ ഏറെ ആകർഷിച്ചു.

ഏഴ് അക്കാദമി അവാർഡുകൾ നേടിയ ടെൻ കമാന്റ്മെന്റ്സ് പിൽക്കാല ചലച്ചിത്രനിർമ്മാണത്തെ വളരെയേറെ സ്വാധീനിക്കുകയുണ്ടായി. 

## അവലംബം

## പുറത്തേക്കുള്ള കണ്ണികൾ
*http://www.turnbacktogod.com/movie-the-ten-commandments-1956/
*http://www.amazon.com/The-Ten-Commandments/dp/B000J0XJC2
*http://www.imdb.com/title/tt0049833/

വർഗ്ഗം:1956-ൽ പുറത്തിറങ്ങിയ ചലച്ചിത്രങ്ങൾ
തരുണി സച്ച്ദേവ്

ഇന്ത്യൻ ചലച്ചിത്ര-പരസ്യ ബാലതാരമായിരുന്നു **തരുണി സച്ച്ദേവ്**. വിനയൻ സംവിധാനം ചെയ്ത വെള്ളിനക്ഷത്രം, സത്യം എന്നീ മലയാള സിനിമകളിൽ അഭിനയിച്ചിട്ടുണ്ട്. അമിതാഭ് ബച്ചൻ പ്രധാനവേഷം ചെയ്ത പാ എന്ന ചിത്രത്തിലും നിരവധി പരസ്യചിത്രകളിലും അഭിനയിച്ചിട്ടുണ്ട്.

## അഭിനയിച്ച ചലച്ചിത്രങ്ങൾ

## മരണം
2012 മേയ് 14-ന് നേപ്പാളിലുണ്ടായ വിമാനാപകടത്തിലാണ് തരുണി മരിക്കുന്നത്. മരണസമയത്ത് 14 വയസ്സേ ഉണ്ടായിരുന്നുള്ളൂ. മൂന്നുജോലിക്കാരും 16 ഇന്ത്യൻ വിനോദസഞ്ചാരികളും രണ്ട് ഡാനിഷ് പൗരന്മാരുമാണ് വിമാനത്തിലുണ്ടായിരുന്നത്. പൊഖാരയിൽ നിന്നും മുസ്താങിലെ ജോംസോങ്ങ് വിനോദസഞ്ചാരമേഖലയിലേക്ക് പോവുകയായിരുന്ന വിമാനമാണ് തകർന്നു വീണത്. തരുണിയുടെ അമ്മ ഗീത സച്‌ദേവും അപകടത്തിൽ കൊല്ലപ്പെട്ടു. 

## അവലംബം

വർഗ്ഗം:1998-ൽ ജനിച്ചവർ
വർഗ്ഗം:2012-ൽ മരിച്ചവർ
വർഗ്ഗം:ജൂലൈ 3-ന് ജനിച്ചവർ
വർഗ്ഗം:മേയ് 14-ന് മരിച്ചവർ
വർഗ്ഗം:ഇന്ത്യൻ ചലച്ചിത്ര അഭിനേതാക്കൾ
വർഗ്ഗം:മലയാളചലച്ചിത്രനടിമാർ
വർഗ്ഗം:ഹിന്ദി ചലച്ചിത്രനടിമാർ
വർഗ്ഗം:മലയാളത്തിലെ ബാലനടിമാർ
ഗവൺമെന്റ് ആർട്‌സ് ആന്റ് സയൻസ് കോളേജ്, കോഴിക്കോട്

കോഴിക്കോട് ജില്ലയിലെ മീഞ്ചന്തയിൽ സർക്കാർ മേഖലയിൽ പ്രവർത്തിക്കുന്ന ശാസ്ത്ര മാനവീക കലാലയമാണ് **[[ഗവൺമെന്റ്]] ആർട്‌സ് ആന്റ് സയൻസ് കോളേജ്**, 1964ലാണ് ഈ കലാലയം സ്ഥാപിതമായത്.
യു.ജി.സി നിബന്ധന പ്രകാരമുള്ള NAAC 'B' റീ-അക്രഡിറ്റേഷനുള്ള കോളേജാളിത്.

## പ്രമുഖരായ അദ്ധ്യാപകർ
* എ.കെ. പ്രേമജം
* പി. കോയ

## ഔദ്യോഗിക വെബ്‌സൈറ്റ്‌
* http://www.gasckkd.ac.in/

## അവലംബം


വർഗ്ഗം:കോഴിക്കോട് ജില്ലയിലെ കലാലയങ്ങൾ
വർഗ്ഗം:കോഴിക്കോട് സർവ്വകലാശാലക്കു കീഴിലുള്ള കലാലയങ്ങൾ
ഒലി ഹാൻസൺ

മരുന്ന് വിപണനരംഗത്തെ ചൂഷണവും കൊള്ളയും ലോക ശ്രദ്ധയിലേക്ക് കൊണ്ടുവന്ന ശിശുരോഗ വിദഗ്ദ്ധനാണ് **ഡോ. ഒലിഹാൻസൺ** (. അദ്ദേഹത്തിന്റെ ചരമദിനമായ മെയ് 23 ജനകീയാരോഗ്യ പ്രവർത്തകർ ഒലിഹാൻസൺ ദിനമായി ആചരിക്കുന്നു.  

ശരീരഭാഗങ്ങൾ തളർന്നുപോവുകയും കാഴ്ച നഷ്ടപ്പെടുകയും മരണത്തിനുവരെ കാരണമാകുകയും ചെയ്യുന്ന ഒരു അസുഖമാണ് സ്മോൺ (സബ് അക്യൂട്ട് മെലോ ഒപ്ടിക് ന്യൂറോപ്പതി). 1960 കളിൽ ജപ്പാനിലെ ജനങ്ങളിൽ അസാധാരണമായവിധത്തിൽ ഈ അസുഖം ബാധിക്കുന്നതായി തിരിച്ചറിഞ്ഞ ഒലിഹൻസൺ ഇതിനെക്കുറിച്ച് പഠിക്കുവാനാരംഭിച്ചു. ക്ലയോ ക്വിനോൾ എന്ന രാസവസ്തു അടങ്ങിയ മരുന്നുകൾ ഉപയോഗിക്കുകവഴിയാണ് ജപ്പാനിലെ ജനങ്ങൾക്ക് സ്മോൺ വ്യാപകമായത് എന്ന് ഈ അന്വേഷണങ്ങൾ തെളിയിച്ചു. 

ക്ലയോ ക്വിനോൾ അടങ്ങിയ മെക്സാഫോം, എന്ററോ വയോഫോം എന്നീമരുന്നുകൾ മുഖ്യമായും ഉല്പാദിപ്പിച്ചിരുന്നത് സീബാ ഗൈഗി എന്ന ബഹുരാഷ്ട്ര മരുന്ന് കമ്പനിയാണ്. ക്ലയോ ക്വിനോളിന്റെ ഉപയോഗം സ്മോൺ രോഗത്തിന് കാരണമാകുമെന്ന് കമ്പനിക്കറിയാമായിരുന്നു. എന്നാൽ അത് മറച്ചുവെച്ചുകൊണ്ടാണ് അക്കാലത്ത് ജപ്പാനിൽ വ്യാപകമായ ഉദരസംബന്ധമായ രോഗങ്ങൾക്ക് കമ്പനി ഈ മരുന്നുകൾ ധാരളമായി വിറ്റഴിച്ചത്. ഇതേ തുടർന്ന് അനവധിയാളുകൾക്ക് സ്മോൺ പിടിപെട്ടപ്പോൾ, അത് ജപ്പാനിൽ മാത്രം ഉണ്ടായ ഒരു പ്രതിഭാസമാണ് എന്നതരത്തിൽ പ്രചരണം നടത്താനാണ് സീബാഗൈഗി ശ്രമിച്ചത്. ബഹുരാഷ്ട്ര കമ്പനിയെന്ന സ്ഥാനം ഉപയോഗിച്ച്, തങ്ങൾക്കെതിരായ പ്രചരണങ്ങളെയെല്ലാം ആദ്യകാലത്ത് അവർ പ്രതിരോധിച്ചു. എന്നാൽ ഇതേ സമയം ടോക്യോ ജില്ലാക്കോടതിയിൽ സീബാഗൈഗിക്കെതിരെ നഷ്ടപരിഹാരം ആവശ്യപ്പെട്ടുകൊണ്ട് കേസ് ഫയൽ ചെയ്യപ്പെടുകയും ഈ വിഷയത്തിലെ വിദഗ്ദ്ധൻ എന്ന നിലയിൽ ഒലിഹാൻസൺ കമ്പനിക്കെതിരായി കേസിലെ സാക്ഷിയാവുകയും ചെയ്തു. ഇതു കൂടാതെ പത്രസമ്മേളനം വിളച്ചും യോഗങ്ങൾ വിളിച്ചുകൂട്ടിയും അദ്ദേഹം സീബാഗൈഗി രോഗികളെ വഞ്ചിച്ചതിനെതിരായി പ്രചരണം നടത്തി.

ഈ സമരങ്ങളും കേസുകളുടെയും ഫലമായി കമ്പനിതന്നെ പരസ്യമായി തങ്ങൾ ചെയ്ത കുറ്റമേറ്റുപറഞ്ഞു. അവസാനം കോടതി സീബാഗൈഗിയെ കുറ്റക്കാരെന്ന് കണ്ടെത്തി. രോഗബാധിതർക്ക് വൻതുക നഷ്ടപരിഹാരം നൽകുവാൻ അവർ നിർബന്ധിതമാകേണ്ടിവന്നു.   
## അവലംബം

## പുറത്തേക്കുള്ള കണ്ണികൾ
വെള്ളിനക്ഷത്രം (2004-ലെ ചലച്ചിത്രം)

വിനയൻ സംവിധാനം ചെയ്ത് 2004 ൽ പുറത്തിറങ്ങിയ ഒരു ഹൊറർ മലയാളചലച്ചിത്രമാണ് **വെള്ളിനക്ഷത്രം**. പൃഥ്വിരാജ്, തരുണി സച്ച്ദേവ്, മീനാക്ഷി, കാർത്തിക, ജഗതി ശ്രീകുമാർ തുടങ്ങിയവർ പ്രധാന വേഷത്തിലെത്തിയ ഈ ചിത്രം നിർമിച്ചിരിക്കുന്നത് ബാബു പണിക്കർ, രമേഷ് നമ്പ്യാർ എന്നിവരാണ്. എം. ജയചന്ദ്രനാണ് ഈ ചിത്രത്തിന്റെ സംഗീതസംവിധാനം നിർവഹിച്ചിരിക്കുന്നത്. ഈ ചിത്രം ബോക്സോഫീസിൽ മികച്ച വിജയമാണ് നേടിയത്.

## അഭിനേതാക്കൾ
*പൃഥ്വിരാജ്–  വിനോദ്/ചന്ദ്രചൂഡൻ
*മീനാക്ഷി- ഇന്ദു/ഇന്ദുമതി
*തരുണി സച്ച്ദേവ് (ബാലതാരം)- അമ്മു
*ജയസൂര്യ- ഇന്ദുവിന്റെ കാമുകൻ
*കാർത്തിക-  അശ്വതി തമ്പുരാട്ടി
*ജഗതി ശ്രീകുമാർ-  പൂരാടം തിരുനാൾ വലിയകോയി തമ്പുരാൻ
*ജഗദീഷ്- പൂരാടം തിരുനാൾ ചെറിയകോയി തമ്പുരാൻ
*സലീം കുമാർ-സൈക്കാട്രിസ്റ്റ്
*തിലകൻ-മന്ത്രവാദി
*സിദ്ദിഖ് (നടൻ)- മഹേന്ദ്ര വർമ
*രാജൻ പി. ദേവ്-മന്ത്രവാദി
*സുകുമാരി
*ഗിരീഷ്
*പ്രസീത മേനോൻ
*ഇന്ദ്രൻസ് - കൊട്ടാരം മാനേജർ
*ബിന്ദു പണിക്കർ
*യമുന
*പ്രിയങ്ക
*കല്പന

## ഗാനങ്ങൾ

## അവലംബം

## പുറത്തേക്കുള്ള കണ്ണികൾ
* 

വർഗ്ഗം:2004-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:വിനയൻ സം‌വിധാനം ചെയ്ത ചലച്ചിത്രങ്ങൾ
സിറോസിസ്

**സിറോസിസ്** കരളിനെ ബാധിക്കുന്ന ഒരു രോഗാവസ്ഥ ആണ് . പല കാരണങ്ങൾ കൊണ്ടും ഇത് വരാം മുഖ്യമായും അമിത മദ്യ  പാനം , ഹെപ്പറ്റൈറ്റിസ് -ബി ,ഹെപ്പറ്റൈറ്റിസ്-സി , ഫാറ്റി ലിവർ എന്നിവ ആണ് ഇവയിൽ ചിലത്.

## അവലംബം

liver cirrhosis

## പുറത്തേയ്ക്കുള്ള കണ്ണികൾ
*Cirrhosis of the Liver  at the National Digestive Diseases Information Clearinghouse (NDDIC). NIH Publication No. 04-1134, December 2003.
*സിറോസിസിനെപ്പറ്റിയുള്ള മലയാളം വീഡിയോ ഇവിടെ കാണാം 

വർഗ്ഗം:കരൾ രോഗങ്ങൾ
വാറൻ ബുഫെ

അമേരിക്കയിലെ പ്രശസ്തനായ ഒരു വ്യാപാരിയും ധന നിക്ഷേപകനും ലോകത്തിലെ സമ്പന്നരിൽ ഒരാളുമാണ് **വാറൻ ബഫറ്റ്** (1930 ആഗസ്റ്റ് 30).

## ജീവിത രേഖ
അമേരിക്കയിലെ നെബ്രാസ്കാ സംസ്ഥാനത്തിലെ ഒമാഹയിൽ 1930 ആഗസ്റ്റ് 30-ന് ജനിച്ചു. ആദ്യം ഒരു സ്റ്റോക്ക് ബ്രോക്കറായിരുന്ന അദ്ദേഹത്തിന്റെ പിതാവ് പിന്നീട് രാഷ്ട്രീയക്കാരനായി. ചെറുപ്പം മുതൽ ഗണിത വിഷയത്തോട് അമിതമായ താല്പര്യം ഉണ്ടായിരുന്ന ബഫറ്റിന്റെ ആഗ്രഹം ഓഹരി വിപണിയിൽ പങ്കാളിയാവുക എന്നായിരുന്നു. പണം സമ്പാദിക്കുവാൻ ആഗ്രഹമുണ്ടായിരുന്ന ബഫറ്റ് ചെ റുപ്പം മുതൽ അദ്ധ്വാനിച്ചിരുന്നു.

ബാല്യം മുതൽ ലജ്ജാ ശീലനും പ്രായത്തിൽ കവിഞ്ഞ ജാഗ്രത പുലർത്തിയിരുന്നവനുമായിരുന്നു ബഫറ്റ്. ഒരു പബ്ലിക് സ്പീക്കിങ് കോഴ്സിൽ ചേർന്ന് പരിശീലനം നേടിയിട്ടാണ് അദ്ദേഹം പൊതു പ്രസംഗത്തിനുള്ള പേടി മാറ്റിയെടുത്തത്. മദ്യം കഴിക്കുന്നതിൽ താല്പര്യമില്ലാതിരുന്ന അദ്ദേഹം സ്ത്രീകളുടെ സാന്നിധ്യവും അത്ര ഇഷ്ടപ്പെട്ടിരുന്നില്ല.

## ഓഹരി വ്യാപാര രംഗത്ത്
റൻ തന്റെ പതിനൊന്നാം വയസ്സിലാണ് ആദ്യമായി ഓഹരിവാങ്ങുന്നത്. *സിറ്റി സർവ്വീസസ്* എന്ന എണ്ണ കമ്പനിയുടെ മൂന്ന് ഓഹരികളാണ് 38 ഡോളർ മുടക്കി അദ്ദേഹം വാങ്ങിയത്.

## അവലംബം

വർഗ്ഗം:അമേരിക്കൻ ബിസിനസുകാർ
വർഗ്ഗം:അമേരിക്കൻ അജ്ഞേയതാവാദികൾ
വർഗ്ഗം:1930-ൽ ജനിച്ചവർ

==External links==
വാhttp://www.berkshirehathaway.com/ Berkshire Hathaway official website
https://web.archive.org/web/20130409020602/http://thebuffett.com/ The Buffett
നോക്കെത്താദൂരത്തു കണ്ണുംനട്ട്

ഫാസിൽ സംവിധാനം ചെയ്ത് നദിയ മൊയ്തു, പത്മിനി, മോഹൻലാൽ എന്നിവർ പ്രധാന കഥാപാത്രങ്ങളെ അവതരിപ്പിച്ച് 1984-ൽ പുറത്തിറങ്ങിയ മലയാളചലച്ചിത്രമാണ് ***നോക്കെത്താദൂരത്തു കണ്ണുംനട്ട്***. കേരളസംസ്ഥാന സർക്കാരിന്റെ മികച്ച ചലച്ചിത്രത്തിനുള്ള പുരസ്കാരം ലഭിച്ചിട്ടുണ്ട്. "പൂവേ പൂ ചൂടവാ" എന്ന പേരിൽ തമിഴിൽ ഈ ചലച്ചിത്രം പുനർനിമ്മിച്ചിട്ടുണ്ട്.

## അഭിനയിച്ചവർ

## ഗാനങ്ങൾ
ബിച്ചു തിരുമലയുടെ വരികൾക്ക് സംഗീതം നൽകിയിരിക്കുന്നത് ജെറി അമൽദേവാണ്. കെ. ജെ. യേശുദാസ്, കെ. എസ്. ചിത്ര എന്നിവരാണ് ഗാനങ്ങൾ പാടിയിരിക്കുന്നത്.

## പുറത്തേക്കുള്ള കണ്ണികൾ
* 
* Article about the film in ''Deepika'' 

വർഗ്ഗം:1984-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ഫാസിൽ സം‌വിധാനം ചെയ്ത ചലച്ചിത്രങ്ങൾ
വർഗ്ഗം:മറ്റ് ഭാഷകളിലേക്ക് പുനഃനിർമ്മിക്കപ്പെട്ട മലയാള ചലച്ചിത്രങ്ങൾ
യന്ത്രഗോവണി

ഗോവണിയുടെ യന്ത്രവൽകൃത രൂപമാണ്‌ **യന്ത്രഗോവണി** അഥവാ **എസ്കലേറ്റർ**. ചലിച്ചുകൊണ്ടിരിക്കുന്ന ഒരു ഗോവണിയാണ് ഇത്. ഒരു കെട്ടിടത്തിലെ നിലകളിലൂടെ ആളുകളെ കൊണ്ടുപോകുന്നതിനായി ഉപയോഗിക്കുന്ന ഒരു തരം *കൺവേയർ ഗതാഗത* (Conveyor Transport) രീതിയാണ് ഇത്. മോട്ടോർ ഉപയോഗിച്ച് കറങ്ങുന്ന ചങ്ങലയും പരസ്പരം ബന്ധിപ്പിക്കപ്പെട്ടിട്ടുള്ളതും തിരശ്ചീനമായി നിൽക്കുന്നതുമായ കുറച്ച് ചവിട്ടുപടികളും അടങ്ങുന്നതാണ് ഈ ഗതാഗത സംവിധാനം.

വർഗ്ഗം:വൈദ്യുതോപകരണങ്ങൾ
വർഗ്ഗം:അമേരിക്കൻ കണ്ടുപിടിത്തങ്ങൾ
ഒനിയൻ സ്കിന്നിംഗ്

അനിമേഷൻ സോഫ്റ്റ്‌വെയറുകൾ ഉപയോഗിച്ച് സിനിമകൾ നിർമ്മിക്കുമ്പോൾ അനേകം ഫ്രെയിമുകളെ ഒന്നിച്ച് ക്യാൻവാസിൽ കാണിക്കുന്ന സങ്കേതമാണ് **ഒനിയൻ സ്കിന്നിംഗ്**. ഓരോ ഫ്രെയിമിലും മാറ്റങ്ങൾ വരുത്തി അനിമേഷൻ നടത്തുമ്പോൾ തൊട്ടുമുൻപിലത്തെ ഫ്രെയിമിൽ നിന്ന് ഇപ്പോഴത്തെ ഫ്രെയിമിൽ എന്തുമാറ്റം വരണമെന്ന് അറിയാൻ ഈ സങ്കേതം സഹായിക്കുന്നു.

## ടുപീ യിലെ ഒനിയൻ സ്കിന്നിംഗ്
ആനിമേഷൻ മൂവികൾ നന്നായി തയ്യാറാക്കാൻ കുട്ടികളെ സഹായിക്കുന്ന പ്രോഗ്രാമാണ് ടുപീ. ഉബുണ്ടുവിൽ ഇത് ഫലപ്രദമായി ഉപയോഗിക്കാം. ടുപീ പ്രധാന ജാലകത്തിലെ ഒനിയൻ സ്കിൻ ബോക്സ് ക്ലിക്ക് ചെയ്ത് ബോക്സിലുള്ള ഫ്രെയിം നമ്പറുകളിൽ മാറ്റം വരുത്തി ഒനിയൻ സ്കിന്നിംഗ് സാദ്ധ്യമാക്കാം.
## അവലംബം

വർഗ്ഗം:സാങ്കേതികം
വാത്സല്യം

ലോഹിതദാസിന്റെ രചനയിൽ കൊച്ചിൻ ഹനീഫ സംവിധാനം ചെയ്ത് മമ്മൂട്ടി, സിദ്ദിഖ്, ഗീത, ഇളവരശി, സുനിത എന്നിവർ പ്രധാനകഥാപാത്രങ്ങളെ അവതരിപ്പിച്ച് 1993-ൽ പുറത്തിറങ്ങിയ മലയാളചലച്ചിത്രമാണ് ***വാത്സല്യം***. ഈ ചിത്രത്തിലെ അഭിനയത്തിന് ആ വർഷത്തെ മികച്ച നടനുള്ള കേരളസംസ്ഥാന ചലച്ചിത്രപുരസ്കാരം മമ്മൂട്ടിക്ക് ലഭിച്ചു.

## കഥ
രാഘവൻ എന്ന കർഷകൻ തന്റെ സഹോദരൻ വിജയകുമാരനെ വിദ്യാഭ്യാസം നൽകി  വളർത്തുന്നു .  എന്നാൽ, അവൻ വളർന്നപ്പോൾ സമ്പന്നയായ ഒരു സ്ത്രീയെ വിവാഹം കഴിക്കുമ്പോൾ, വിജയകുമാരൻ തന്റെ സഹോദരനെ സൗകര്യപൂർവ്വം മറക്കുന്നു. വിജയകുമാരൻ തന്റെ സഹോദരന്റെ മഹത്വം തിരിച്ചറിയുമോ ?
## അഭിനേതാക്കൾ
* മമ്മൂട്ടി – മേലേടത്ത് രാഘവൻനായർ
* സിദ്ദിഖ് – എം.എ. വിജയകുമാരൻ നായർ
* ഗീത – മാലതി
* കവിയൂർ പൊന്നമ്മ – ജാനകിയമ്മ
* ഇളവരശി - ശോഭ 
* സുനിത – സുധ
* ജനാർദ്ദനൻ – രാമൻകുട്ടി മേനോൻ
* ബിന്ദു പണിക്കർ – നളിനി
* അബുബക്കർ – കുഞ്ഞൻനായർ
* രേണുക – അംബിക
* കോഴിക്കോട് നാരായണൻ നായർ – ഗോവിന്ദൻ നായർ
* കുഞ്ചൻ – ദിവാകരൻ
* കൊച്ചിൻ ഹനീഫ – കാളവണ്ടിക്കാരൻ

## സംഗീതം

## പുറത്തേക്കുള്ള കണ്ണികൾ

* 
*വാത്സല്യം നിരൂപണം 
* 

വർഗ്ഗം:1993-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:കൊച്ചിൻ ഹനീഫ സംവിധാനം ചെയ്ത ചലച്ചിത്രങ്ങൾ
വർഗ്ഗം:കൈതപ്രത്തിന്റെ ഗാനങ്ങൾ
വർഗ്ഗം:എസ്.പി. വെങ്കിടേഷ് സംഗീതം നൽകിയ ചിത്രങ്ങൾ
വർഗ്ഗം:കൈതപ്രം-വെങ്കിടേഷ് ഗാനങ്ങൾ
പാതാമ്പുഴ

കോട്ടയം ജില്ലയിലെ മീനച്ചിൽ താലൂക്കിലെ ഈരാറ്റുപേട്ട ബ്ലോക്കിലെ പൂഞ്ഞാർ തെക്കേക്കര പഞ്ചായത്തിലെ ഒരു ഗ്രാമമാണ് **പാതാമ്പുഴ**. 

## സ്ഥാപനങ്ങൾ
* പാതാമ്പുഴ വായനശാല

## അവലംബങ്ങൾ

## പുറത്തേക്കുള്ള കണ്ണികൾ

വർഗ്ഗം:കോട്ടയം ജില്ലയിലെ ഗ്രാമങ്ങൾ
ഉമർ ചാപ്ര

സാമ്പത്തിക ശാസ്ത്രജ്ഞൻ, സഊദി അറേബ്യൻ മോണിറ്ററി ഏജൻസിയുടെ സാമ്പത്തിക ഉപദേഷ്ടാവ്. ഇസ്‌ലാമിക സാമ്പത്തിക ശാസ്ത്ര ഗവേഷണരംഗത്ത് ശ്രദ്ധേയമായ സംഭാവനകൾ അർപ്പിച്ചുകൊണ്ടിരിക്കുന്നു. 
1933 ഫെബ്രുവരി ഒന്നിന് മുംബൈയിൽ ജനിച്ചു. കറാച്ചി സർവകലാശാലയിൽ നിന്ന് എം. കോമും എം.ബി.എയും കരസ്ഥമാക്കിയ ശേഷം 1961 ൽ അമേരിക്കയിലെ മിന്നസോട്ട സർവകലാശാലയിൽ നിന്ന് ഇക്കണോമിക്‌സിൽ ഡോക്ടറേറ്റ് നേടി. 
മിന്നസോട്ട, വിഡ്‌കോൺസിൻ, കെന്റകി സർവകലാശാലകളിൽ അധ്യാപകൻ, കറാച്ചിയിലെ പാകിസ്താൻ ഇൻസ്റ്റിറ്റിയൂട്ട് ഓഫ് ഡവലപ്‌മെന്റ് റിവ്യൂ എഡിറ്റർ, കറാച്ചി സെന്റ്രൽ ഇൻസ്റ്റിറ്റിയൂട്ട് ഓഫ് ഇസ്‌ലാമിക് റിസർച്ചിൽ ഇക്കണോമിക്‌സ് റീഡർ എന്നീ സ്ഥാനങ്ങൾ വഹിച്ചു. 
ഇക്കണോമിക് ജേണൽ (റോയൽ ഇക്കണോമിക് സൊസൈറ്റി), ജേണൽ ഓഫ് ഇസ്‌ലാമിക് സ്റ്റഡീസ് (ഓക്‌സ്‌ഫോർഡ് യൂണിവേഴ്‌സിറ്റി), ജേണൽ ഓഫ് ഇസ്‌ലാമിക് സ്റ്റഡീസ് (കിംങ് അബ്ദുൽ അസീസ് യൂണിവേഴ്‌സിറ്റി) പാകിസ്താൻ ജേണൽ ഓഫ് അപ്ലൈഡ് ഇക്കണോമിക്‌സ് തുടങ്ങി ഒട്ടേറെ ജേണലുകളിൽ എഡിറ്റോറിയൽ ഉപദേശകസമിതിയംഗമാണ്. 1984 സഈദി അറേബ്യൻ പൗലത്വം നേടി.
1989 ൽ അന്താരാഷ്ട്ര ഫൈസൽ അവാർഡും 1989 ൽ ഇസ്‌ലാമിക് ബാങ്കിന്റെ ഇസ്‌ലാമിക് ഇക്കണോമിക്‌സ് അവാർഡും കരസ്ഥമാക്കി.
## കൃതികൾ
ഇസ്‌ലാം ആന്റ് ഇക്കണോമിക് ഡെവലപ്‌മെന്റ്, ഇസ്‌ലാം ആന്റ് ഇക്കണോമിക് ചാലഞ്ച്, റ്റുവാർഡ്‌സ് എ ജസ്റ്റ് മോണിറ്ററി സിസ്റ്റം, മോണിറ്ററി ആന്റ് ഫിസ്‌കൽ ഇക്കണോമിക് ഓഫ് ഇസ്‌ലാം, മണി ആന്റ് ബാങ്കിങ് ഓഫ് ഇസ്‌ലാമിക് ഇക്കോണമി, ഇസ്‌ലാമിക് വെൽഫെയർ സ്റ്റേറ്റ് ആന്റ് ഇറ്റ്‌സ് റോൾ ഇൻ ദ ഇക്കോണമി എന്നിവ പ്രധാന കൃതികളാണ്. വിവിധ പ്രസിദ്ധീകരണങ്ങളിൽ അനേകം ലേഖനങ്ങളും പ്രസിദ്ധീകരിച്ചിട്ടുണ്ട്. നിരവധി രാജ്യങ്ങളിൽ നടന്ന സെമിനാറുകളിൽ വിഷയങ്ങളവതരിപ്പിച്ചിട്ടുണ്ട്.

## അവലംബം

## പുറത്തേക്കുള്ള കണ്ണികൾ
വർഗ്ഗം:ജീവചരിത്രം
വർഗ്ഗം:1933-ൽ ജനിച്ചവർ
വർഗ്ഗം:ഫെബ്രുവരി 1-ന് ജനിച്ചവർ
വർഗ്ഗം:സാമ്പത്തികശാസ്ത്രജ്ഞർ
വെരൂർ

കോട്ടയം ജില്ലയിലെ ചങ്ങനാശ്ശേരി നഗരത്തിലെ ചെറിയൊരു പട്ടണമാണ് **വെരൂർ**. വ്യവസായ പ്രദേശം (Industrial Estate) എന്ന നിലയിൽ ഈ സ്ഥലം പ്രസിദ്ധമാണ്. ഏകദേശം 20-ഓളം ചെറുകിട വ്യവസായങ്ങൾ ഇവിടെ സ്ഥിതി ചെയ്യുന്നു.

വർഗ്ഗം:കോട്ടയം ജില്ലയിലെ ഗ്രാമങ്ങൾ
കൂടം

സാധാരണയായി കരിങ്കല്ല് ഉടയ്ക്കാനായി ഉപയോഗിക്കുന്ന, രണ്ടു ഭാഗവും ഒരുപോലെയിരിക്കുന്ന ഭാരമേറിയ ചുറ്റികയാണ് **കൂടം**. 

ഉപയോഗത്തിനനുസരിച്ച് കൂടത്തിന് രണ്ടുതരത്തിലുള്ള പിടിയിടാറുണ്ട്. ലഘുവായ പണികൾക്കായി നീളം കുറഞ്ഞ സാധാരണ മരപ്പിടിയുറപ്പിക്കുമ്പോൾ വലിയ പാറ പൊട്ടിക്കുന്നതിന് വളയുന്ന മയമുള്ള മരപ്പിടിയും കൂടത്തിൽ ഉറപ്പിക്കുന്നു.

## പുറത്തേക്കുള്ള കണ്ണികൾ

വർഗ്ഗം:പണിയായുധങ്ങൾ
ചിറ്റാഴ

തിരുവനന്തപുരം ജില്ലയിൽ നഗരത്തിൽ നിന്നും 7 കി.മീ അകലെ എം.സി റോഡിൽ ഉള്ള ഒരു ഗ്രാമമാണ് **ചിറ്റാഴ**. അടുത്ത കവലയായ മരുതൂരിലേക്ക് ഒരു കിലോമീറ്റർ മാത്രമേയുള്ളു. നെടുമങ്ങാട് പത്ത് കിലോമീറ്ററും വട്ടപ്പാറ 3 കിലോമീറ്റരും  വെങ്കോട് 6കിമിയും അകലത്താണ്.   ചിറ്റഴ എൽ പി സ്കൂൾ ആണ് അവിടെ ഉള്ള സ്ഥാപനം. മരുതൂരിലെ ഇന്ദിരാഗാന്ധി സ്മാരകവും ശ്രദ്ധേയമാണ്

## പ്രധാന സ്ഥാപനങ്ങൾ
* ചിറ്റാഴ ശക്തി ഗണപതിക്ഷേത്രം 
*ഇടലയപ്പൻ കോവിൽ.
*മണ്ണന്തല ഗവർമെന്റ് പ്രസ്.

## അവലംബം
സ്ട്രെപ്സിൽസ്

തൊണ്ടയുടെ പ്രശ്നങ്ങൾക്ക് പരിഹാരമായി ഉപയോഗിക്കുന്ന മിഠായി പോലുള്ള ഒരു മരുന്നാണ് **സ്ട്രെപ്സിൽസ് **.ഇവ പല രുചികളികളിലും ലഭ്യമാണ്.റക്കിറ്റ് ബെൻക്കിസ്ർ(യുനൈറ്റഡ് കിംഗ്ഡം) എന്ന കമ്പനിയാണ് ഇത് ഉത്പാദിപ്പിക്കുന്നത്.

വർഗ്ഗം:ഔഷധങ്ങൾ
മിഠായി

ഒരിനം മധുരപലഹാരമാണു  **മിഠായി**. പഞ്ചസാര, ശർക്കര, ചോക്ലേറ്റ് തുടങ്ങിയവ ഉപയോഗിച്ച് ഇവ നിർമ്മിക്കാറുണ്ട്. 'മുട്ടായി' എന്നും ഗ്രാമ്യമായി അറിയപ്പെടുന്നു ഇത്.
## ഇതും കാണുക
*മാർഷ്മെല്ലോ
*മാർഷ്മെല്ലോ പീപ്പ്സ്
*പിയർ ഡ്രോപ്പ്
*കാൻഡി കോൺ
*ഓറ്റ് ക്വിസിൻ
*പേസ്ട്രി

## ചിത്രസഞ്ചയം

File:Naranga Mittayi1.jpg| നാരങ്ങാ മിഠായികൾ എന്നറിയപ്പെടുന്ന നാടൻ മിഠായികൾ
File:Jeeraka Mittayi1.jpg|ജീരക മിഠായികൾ
File:നിലക്കടല മിഠായി.jpg| കടല മിഠായി (കപ്പലണ്ടി മിഠായി)
File:Peco-Peanut-Brittle-Bar.jpg|Brittles are a combination of nuts and caramelized sugar.
File:Rock-Candy-Sticks.jpg|Rock candy is simply sugar with coloring or flavor added.
File:Peeps-Yellow-Pink.jpg|Peeps are one of many types of marshmallow-type candies.
File:Hershey-bar-open.JPG|Chocolate is a common and popular confectionery and can be used in a wide variety of ways.


വർഗ്ഗം:മധുരപലഹാരങ്ങൾ
ശ്രിത ശിവദാസ്

ഒരു ഇന്ത്യൻ ചലച്ചിത്ര അഭിനേത്രിയാണ് **ശ്രിത ശിവദാസ്** (14 ഏപ്രിൽ 1991). യഥാർത്ഥ പേര് പാർവ്വതി എന്നാണ്. സുഗീത് സംവിധാനം ചെയ്ത ഓർഡിനറി എന്ന മലയാളചലച്ചിത്രത്തിൽ കല്യാണി എന്ന കഥാപാത്രത്തെ അവതരിപ്പിച്ചുകൊണ്ടാണ് ശ്രിത ചലച്ചിത്രരംഗത്ത് അരങ്ങേറ്റം കുറിച്ചത്.

## ജീവിതരേഖ
ശിവദാസിന്റേയും ഉമയുടേയു മകളായി 1991 ഏപ്രിൽ 14-ന് എറണാകുളം ജില്ലയിലെ ആലുവയ്ക്കടുത്തുള്ള ഉളിയന്നൂരിൽ ജനിച്ചു.കാലടിയിലെ ശ്രീ ശങ്കര കോളേജിൽ നിന്നും മൈക്രോബയോളജിയിൽ ബിരുദം നേടി. ചലച്ചിത്രരംഗത്തേക്ക് വരുന്നതിന് മുമ്പ് ടെലിവിഷൻ ചാനലായ കൈരളിയിൽ താരോത്സവം 2010, ഡ്യൂ ഡ്രോപ്സ് എന്നീ പരിപാടികളിൽ അവതാരകയായിരുന്നു . കുഞ്ചാക്കോ ബോബൻ, ആസിഫ് അലി, ബിജു മേനോൻ എന്നിവരെ പ്രധാന കഥാപത്രങ്ങളാക്കി സുഗീത് സംവിധാനം ചെയ്ത് 2012-ൽ പുറത്തിറങ്ങിയ ഓർഡിനറി എന്ന മലയാളചലച്ചിത്രത്തിലെ നായികയായിരുന്നു ശ്രിത.

## അഭിനയിച്ച ചലച്ചിത്രങ്ങൾ

## അവലംബം

വർഗ്ഗം:1991-ൽ ജനിച്ചവർ
വർഗ്ഗം:ഏപ്രിൽ 14-ന് ജനിച്ചവർ
വർഗ്ഗം:മലയാളചലച്ചിത്രനടിമാർ
വർഗ്ഗം:മലയാള ടെലിവിഷൻ അവതാരകർ
വർഗ്ഗം:എറണാകുളം ജില്ലയിൽ ജനിച്ചവർ
ആന്ദോളം

സംഗീതശാസ്ത്രത്തിൽ ദശഗമകങ്ങളിൽ ഒന്നാണ് **ആന്ദോളം**. ഒരു സ്വരത്തിൽനിന്നാരംഭിച്ച് മറ്റൊരു സ്വരത്തിലേക്കു പോയിട്ട് വീണ്ടും തിരിച്ച് തുടങ്ങിയ സ്വരത്തിൽ വന്നുചേരുക, തുടർന്നു വീണ്ടും അതേ സ്വരത്തിൽനിന്നും രണ്ടാമത്തെ സ്വരത്തിൽകൂടി കടന്ന് ആദ്യസ്വരത്തിൽ എത്തിയിട്ട് മൂന്നാമതൊരു സ്വരത്തിൽ എത്തി ആവർത്തിച്ച് ഏതാണ്ട് ഒരു ഊഞ്ഞാലാട്ടം പോലെ പാടുന്ന രീതിക്കാണ് ആന്ദോളം എന്നു പറയുക. ഒരു സ്വരത്തിന്റെ മനോഹാരിത വർധിപ്പിക്കുമാറ് അതിലടങ്ങിയ ശ്രുതികൾക്കു പുറമേ തൊട്ടടുത്തുള്ള ശ്രുതികളെക്കൂടി തന്മയത്വപൂർവം ഇണക്കി പ്പാടുന്ന ഗമക സമ്പ്രദായത്തിൽപ്പെട്ടതാകുന്നു. സ്വരം പാടുമ്പോൾ അവയുടെ കനം കുറച്ചും കൂട്ടിയും നിയന്ത്രിച്ച് ആകർഷകവും മന്ദവും അതേസമയം തെല്ലുസമയം നീണ്ടുനിൽക്കുന്നതുമായ ചലനവിശേഷങ്ങൾ സൃഷ്ടിക്കുന്ന ഈ ഗമകങ്ങൾ ഒരേ സ്വരത്തിനുതന്നെ വിവിധ ഭാഗങ്ങളിൽ ഭിന്ന ഭാവങ്ങൾ പ്രകടിപ്പിക്കുവാൻ സഹായിക്കും. ആന്ദോളത്തിന് കൂടുതൽ ആകർഷകമായ സ്വരവ്യാപാരം സാധ്യമാണ്.

ഉദാ. സ രി സ മാ മ, സ രി സ പാ പ, സ രി സ ധാ ധ

## പുറത്തേക്കുള്ള കണ്ണികൾ
*http://www.ragaculture.com/ornaments.html#andolan 
*http://www.itcsra.org/alankar/andolan/andolan_index.html 

വർഗ്ഗം:ഇന്ത്യൻ ശാസ്ത്രീയസംഗീതം
ആനന്ദവികടൻ

തമിഴിലെ പ്രമുഖമായ ഒരു വാരികയാണ് **ആന്ദവികടൻ**  (തമിഴ്: ஆனந்த விகடன்). ചലച്ചിത്രനിർമാതാവും സംവിധായകനുമായ എസ്.എസ്. വാസൻ 1924-ൽ പ്രസിദ്ധീകരണമാരംഭിച്ചു. വാസവന്റെതന്നെ നർമരസപ്രധാനമായ ലേഖനങ്ങളും പത്രപ്രവർത്തനചാതുരിയുമാണ് ആനന്ദവികടന്റെ ആദ്യകാല വിജയത്തിനു നിദാനം. ഉള്ളടക്കത്തിന്റെ കാര്യത്തിൽ മറ്റു തമിഴ് വാരികകളിൽനിന്നും തികച്ചും ഭിന്നമായ ഒരു സ്ഥാനം ഇതിന് അവകാശപ്പെടാനില്ല. ആനുകാലികപ്രാധാന്യമുള്ള വിഷയങ്ങളുടെ വിവരണങ്ങളാണ് ഏറിയകൂറും. സാമൂഹികവും രാഷ്ട്രീയവുമായ പ്രശ്നങ്ങൾ പലപ്പോഴും ഇതിൽ കണ്ടില്ലെന്നു വരും. സാഹിത്യപരമായി നോവലുകൾക്കും ചെറുകഥകൾക്കും പ്രമുഖസ്ഥാനം കല്പിക്കപ്പെടുന്നു. ഒരേ ലക്കത്തിൽ ഒന്നിലധികം നോവലുകൾ ഖണ്ഡശഃ പ്രസിദ്ധീകരിക്കുകയെന്നത് സാധാരണയാണ്. ആനന്ദവികടന്റെ മൂന്നു ലക്ഷത്തിൽപ്പരം കോപ്പികൾ പ്രചരിക്കുന്നു.

## മറ്റുപ്രസിദ്ധീകരണങ്ങൾ
*ജൂനിയർ വികടൻ (ஜூனியர் விகடன்)
*ചുട്ടി വികടൻ (சுட்டி விகடன்)
*അവൽ വികടൻ (அவள் விகடன்)
*നാണയം വികടൻ (நாணயம் விகடன்)
*ശക്തി വികടൻ (சக்தி விகடன்)
*മോട്ടോർ വികടൻ (மோட்டார் விகடன்)
*പശുമൈ വികടൻ (பசுமை விகடன).

## പുറത്തേക്കുള്ള കണ്ണികൾ
*http://www.vikatan.com/
*http://www.facebook.com/pages/Ananda-Vikatan/112896518737388
*http://www.newsonlinehub.com/magazineinfo/Ananda%20Vikatan.aspx 

വർഗ്ഗം:തമിഴ് വാരികകൾ
ദാഗ്ദ

യുദ്ധവും ഇന്ദ്രജാലവുമായി ബന്ധിപ്പിച്ചു പരാമർശിക്കപ്പെടുന്ന ഒരു ഐറിഷ് ദേവനാണ് **ദാഗ്ദ**. ഐറിഷ് ഐതിഹ്യങ്ങളിൽ ഈ ദേവന് നാല് പേരുകൾ നൽകിക്കാണുന്നു: 
***ദാഗ്ദ** അഥവാ നല്ല ദൈവം 
***യൊകൈദ്** അഥവാ *യു* വൃക്ഷത്തിന്റെ തടികൊണ്ട് യുദ്ധം ചെയ്യുന്നവൻ 
***ഒല്ലാനീർ** അഥവാ ശക്തനായ പിതാവ് 
***റൗദ് റൊഫ് ഹെസ്സ്** അഥവാ ചുവപ്പുനിറവും അസാമാന്യജ്ഞാനവും ഉള്ളവൻ. 

ഫ്രാൻസിൽ പുരാതനകാലത്ത് ആരാധിക്കപ്പെട്ടിരുന്ന ജൂപ്പിറ്റർ ദേവനുമായി ദാഗ്ദയ്ക്കു സാമ്യമുണ്ട്. *ഒഗ്മ* (Oghma) എന്ന ദേവൻ ദാഗ്ദയുടെ സഹോദരൻ ആണെന്നാണ് വിശ്വാസം. ഇവർ ഇരട്ടകളായാണ് ചിത്രീകരിക്കപ്പെട്ടിട്ടുള്ളത്. ഋഗ്വേദത്തിൽ പരാമർശിക്കപ്പെട്ടിട്ടുള്ള മിത്ര-വരുണ സങ്കല്പവുമായി ഇതിനു സാമ്യമുണ്ട്. ദാഗ്ദയ്ക്ക് ബ്രിഗിദ് (Brighid) എന്ന പുത്രിയും ഓയ് ൻഗസ് (Oenghus) എന്ന പുത്രനും ഉണ്ടായിരുന്നതായിട്ടാണ് ഐതിഹ്യം. പഞ്ചഭൂതങ്ങളുടെയും അധിപനായ ദാഗ്ദ, സൗഹൃദത്തിന്റെയും ഉടമ്പടികളുടെയും സമയത്തിന്റെയുമെല്ലാം ദേവനായാണ് ക്രിസ്തുമതത്തിനുമുമ്പ് അറിയപ്പെട്ടിരുന്നത്. ഐറിഷ് ഐതിഹ്യം പകർത്തിയെഴുതിയ എഴുത്തുകാർ പിൽക്കാലത്ത് ദാഗ്ദയെ അയർലൻഡിന്റെ രാജാവായി ചിത്രീകരിക്കുകയുണ്ടായി. യൊകൈദ് എന്ന പേരാണ് ദാഗ്ദയ്ക്ക് ഇവർ കൂടുതലായും ഉപയോഗിച്ചുകാണുന്നത്.

## പുറത്തേക്കുള്ള കണ്ണികൾ
*http://www.pantheon.org/articles/d/dagda.html
*http://www.shee-eire.com/Magic&Mythology/Gods&Goddess/Celtic/Gods/Dagda/Page1.htm 
*http://www.maryjones.us/jce/dagda.html

വർഗ്ഗം:ദൈവം
ഡോണ സമ്മർ

ഡിസ്‌കോ റാണി എന്ന പേരിൽ പ്രശസ്തയായ അമേരിക്കൻ ഗായികയായിരുന്നു **ഡോണ സമ്മർ** (31 ഡിസംബർ 1948 – 17 മേയ് 2012). അഞ്ചുതവണ ഗ്രാമി അവാർഡ് നേടിയ ഡോണയുടെ മൂന്ന് ആൽബം തുടർച്ചയായി യുഎസ് ബിൽബോർഡ് ചാർട്ടിൽ ഒന്നാം സ്ഥാനം അലങ്കരിച്ചിട്ടുണ്ട്.
## ജീവിതരേഖ
മസാച്യുസെറ്റ്‌സിൽ 1948-ൽ ജനിച്ച ഡോണ പത്താം വയസ്സിൽ പള്ളിഗായകസംഘത്തിൽ പാടിക്കൊണ്ടാണ് സംഗീതലോകത്തെത്തിയത്. ലാഡോണ അഡ്രിയാൻ ഗെയ്ൻസ് എന്നാണ് ഡോണയുടെ യഥാർഥ പേര്.  1974-ൽ ആദ്യ സോളോ ആൽബം പുറത്തിറക്കി. '75-ൽ ലവ് ടു ലവ് യു ബേബി ഇറങ്ങിയതോടെ അവരുടെ പ്രശസ്തി കുതിച്ചുയർന്നു.1973-ൽ നടൻ ഹെൽമത് സോമറെ വിവാഹം ചെയ്തു. '75-ൽ അവസാനിച്ച ഈ ബന്ധത്തിൽ മിമി സോമർ എന്ന മകളുണ്ട്. '80-ൽ സംഗീതജ്ഞൻ ബ്രൂസ് സുഡാനോയെ വിവാഹം കഴിച്ചു. ബ്രൂക്‌ലിൻ, അമാൻഡ എന്നിവർ ഈ ബന്ധത്തിലെ മക്കളാണ്.

## ആൽബങ്ങൾ
ഐ ഫീൽ ലവ്, സ്റ്റേറ്റ് ഓഫ് ഇൻഡിപെൻഡൻസ്, ബാഡ് ഗേൾസ്, ഷി വർക്‌സ് ഹാർഡ് ഫോർ ദ മണി തുടങ്ങിയ ആൽബങ്ങൾ അവരെ സംഗീതലോകത്തെ എണ്ണം പറഞ്ഞ ഗായകരിലൊരാളാക്കി.2010-ൽ ഇറക്കിയ ടു പാരിസ് വിത്ത് ലവ് ആണ് അവസാനത്തെ സംഗീത ആൽബം.

താങ്ക് ഗോഡ് ഇറ്റിസ് ഫ്രൈഡേ എന്ന ഡിസ്‌കോ സിനിമയിലും ഫാമിലി മാറ്റേഴ്‌സ് എന്ന ടി.വി. പരമ്പരയിലും അഭിനയിച്ചിട്ടുണ്ട്. 
## പുരസ്കാരങ്ങൾ
ചടുലനൃത്ത സംഗീതത്തിന് പുതിയ മാനങ്ങൾ നൽകിയ ഡോണയ്ക്ക് അഞ്ച് ഗ്രാമി അവാർഡുകളും ആറ് അമേരിക്കൻ മ്യൂസിക് അവാർഡുകളുമുൾപ്പെടെ ഒട്ടേറെ പുരസ്‌കാരങ്ങൾ ലഭിച്ചിട്ടുണ്ട്. ഐ ഫീൽ ലവ് എന്ന ഗാനത്തെ എക്കാലത്തെയും മികച്ച 500 ഗാനങ്ങളുടെ പട്ടികയിലാണ് ദ റോളിങ് സ്റ്റോൺ മാസിക പെടുത്തിയിരിക്കുന്നത്.

## അവലംബം
 
## പുറം കണ്ണികൾ
* 

*  – official site
* 
* 

* 
* 
* 
* 
* 

വർഗ്ഗം:അമേരിക്കൻ ഗായകർ
വർഗ്ഗം:പോപ്പ് ഗായകർ
വർഗ്ഗം:1948-ൽ ജനിച്ചവർ
വാർദ അൽദ്ജസൈറിയ

**''  

പ്രശസ്തയായ അൽജീരിയൻ ഗായികയായിരുന്നു **വാർദ അൽദ്ജസൈറിയ''' (ജീവിതകാലം: ജൂലൈ 1939 – 17 മേയ് 2012). അൽജീരിയൻ സ്വാതന്ത്ര്യസമര പ്രസ്ഥാനത്തിന് ഊർജ്ജം പകരുന്ന നിരവധി ഗാനങ്ങൾ അവർ ആലപിച്ചിട്ടുണ്ട്. ലബനീസ് ഗായിക ഫയ്റൂസിനും ഈജിപ്ഷ്യൻ ഗായിക ഊം കൽതൂമിനുമൊപ്പം അറബ് സംഗീതലോകത്തെ ഇളക്കിമറിച്ച നാദമായിരുന്നു വാർദയുടേത്. നാലുപതിറ്റാണ്ടിലധികമായി ഈജിപ്തിലായിരുന്നു താമസം. മുന്നൂറോളം ഗാനം പാടിയ വാർദ നിരവധി ഈജിപ്ഷ്യൻ സിനിമകളിൽ നായികയായിട്ടുണ്ട്. അൽജീരിയൻ പിതാവിനും ലബനൻകാരി അമ്മയ്ക്കും ഫ്രാൻസിൽ ജനിച്ച വാർദ "62ൽ അൽജീരിയ ഫ്രാൻസിൽ നിന്ന് സ്വാതന്ത്ര്യം നേടിയശേഷമാണ് ആദ്യമായി അൽജീരിയ സന്ദർശിച്ചത്. "മൈ ടൈംസ് ആർ സ്വീറ്റർ വിത്ത് യു" എന്ന ആൽബത്തിലൂടെയാണ് ശ്രദ്ധ നേടിയത്. പത്തുവർഷം മുമ്പുനടന്ന കരൾ ശസ്ത്രക്രിയയെ തുടർന്ന് കുറച്ചുവർഷം വാർദ സംഗീതസംഗീതലോകത്തു നിന്ന് വിട്ടുനിന്നിരുന്നു. 2011ൽ പുറത്തിറങ്ങിയ "ഇയേഴ്സ് ഐ ലോസ്റ്റ്" അവസാന ആൽബം. 
## അവലംബം

## പുറം കണ്ണികൾ
*WardaOnline.com — fan site
*Warda Discography and Music 
*musicmoz.org page
*Warda bio, pictures, and wallpapers 
*

വർഗ്ഗം:അറബി ഗായകർ
വർഗ്ഗം:1939-ൽ ജനിച്ചവർ
വർഗ്ഗം:2012-ൽ മരിച്ചവർ
വർഗ്ഗം:ഗായികമാർ
അഞ്ജലി മേനോൻ

ഒരു ഇന്ത്യൻ ചലച്ചിത്രസംവിധായകയാണ് **അഞ്ജലി മേനോൻ**. 2012-ൽ പുറത്തിറങ്ങിയ മഞ്ചാടിക്കുരു ആണ് അഞ്ജലി സംവിധാനം ചെയ്ത ആദ്യ മുഴുനീള ചലച്ചിത്രം. **[[പൃഥ്വിരാജ്]]** നായകനായി അഭിനയിച്ച ഈ ചലച്ചിത്രത്തിനു് 2008-ലെ കേരളത്തിന്റെ അന്താരാഷ്ട്ര ചലച്ചിത്രമേളയിൽ മികച്ച മലയാളചലച്ചിത്രത്തിനുള്ള ഫിപ്രെസി പുരസ്കാരം ലഭിച്ചു.2009-ൽ ന്യൂയോർക്കിൽ വെച്ച് നടന്ന സൗത്ത് ഏഷ്യൻ ഇന്റർനാഷണൽ ഫിലിം ഫെസ്റ്റിവലിൽ മികച്ച ചലച്ചിത്രം, മികച്ച സംവിധായകൻ, മികച്ച തിരക്കഥ, മികച്ച ഛായാഗ്രഹണം, മികച്ച വളർന്നു വരുന്ന താരം എന്നീ 5 പ്രധാന ജൂറി പുരസ്കാരങ്ങൾ നേടി. കേരള കഫെ എന്ന ചലച്ചിത്രത്തിലെ *ഹാപ്പി ജേണി* എന്നൊരു ഹ്രസ്വ ചിത്രം സംവിധാനം ചെയ്തതും അഞ്ജലിയാണ്.

## ആദ്യകാല ജീവിതവും വിദ്യാഭ്യാസവും
ടി മാധവൻ നായർ ശാരദ ദമ്പതികളുടെ മകളായി കോഴിക്കോട് ജനിച്ചു. ദുബായിൽ പഠിച്ച് വളർന്ന അഞ്ജലി മേനോൻ കോഴിക്കോട് നിന്ന് ഹൈസ്കൂൾ വിദ്യാഭ്യാസവും കോഴിക്കോട് പ്രോവിഡെൻസ് വിമൻസ് കോളേജ് നിന്ന് ബിരുദവും നേടി. പൂനെ സർവകലാശാലയിൽ നിന്ന് ബിരുദാനന്തരബിരുദം കരസ്ഥമാക്കി. ശേഷം 2000-ൽ ലണ്ടൻ ഫിലിം സ്കൂളിൽ ചേർന്നു സംവിധാനകലയിൽ ബിരുദം നേടി.

## ചലച്ചിത്രങ്ങൾ

## പുരസ്കാരങ്ങൾ
*2008: കേരളത്തിന്റെ അന്തർദ്ദേശീയ ചലച്ചിത്രോത്സവം
*#മികച്ച മലയാളചലച്ചിത്രത്തിനുള്ള ഫിപ്രെസി പുരസ്കാരം - *[[മഞ്ചാടിക്കുരു (ചലച്ചിത്രം)|മഞ്ചാടിക്കുരു]]*
*#മികച്ച നവാഗത സംവിധായകക്കുള്ള ഹസ്സൻകുട്ടി പുരസ്കാരം  - *[[മഞ്ചാടിക്കുരു (ചലച്ചിത്രം)|മഞ്ചാടിക്കുരു]]*
*2012: മികച്ച തിരക്കാഥാകൃത്തിനുള്ള കേരളസംസ്ഥാന ചലച്ചിത്രപുരസ്കാരം (മഞ്ചാടിക്കുരു).
* 2013: മികച്ച സംഭാഷണത്തിനുള്ള ദേശീയ ചലച്ചിത്രപുരസ്കാരം, (ഉസ്താദ് ഹോട്ടൽ)
* 2014: മികച്ച തിരക്കഥയ്ക്കുള്ള കേരളസംസ്ഥാന ചലച്ചിത്രപുരസ്കാരം: (ബാംഗ്ളൂർ ഡെയ്സ്)
* 2015: Asianet Film Awards - Best Director and Best Popular Film, Vanitha Film Awards - Best Director and Best Popular Film, SIIMA Film Awards - Best Director and Best Film

## അവലംബം

## പുറമെ നിന്നുള്ള കണ്ണികൾ
*Anjali Menion blog
*Little Films website

വർഗ്ഗം:മലയാളചലച്ചിത്രസംവിധായകർ
വർഗ്ഗം:മികച്ച തിരക്കഥാകൃത്തിനുള്ള കേരളസംസ്ഥാന ചലച്ചിത്രപുരസ്കാരം ലഭിച്ചവർ
വർഗ്ഗം:മികച്ച സംഭാഷണത്തിനുള്ള ദേശീയ ചലച്ചിത്രപുരസ്കാരം ലഭിച്ചവർ
വർഗ്ഗം:ചലച്ചിത്രസംവിധായികമാർ
വർഗ്ഗം:മേനോന്മാർ
കരിയാൻ

കാർപ്പ് കുടുംബത്തിലെ കേരളത്തിൽ മാത്രം കാന്നുന്ന ശുദ്ധജല മത്സ്യം ആണ് **കരിയാൻ**. ഇവ പെരിയാറിലും അതിന്റെ പോഷക നദികളിലും, കൈ വഴികളിലും മാത്രം കാണപ്പെടുന്നു. കേരളത്തിലെ തദ്ദേശീയ മത്സ്യം ആണ് ഇവ.

## അവലംബം

* Froese, Rainer, and Daniel Pauly, eds. (2006). "Hypselobarbus periyarensis" in FishBase. April 2006 version.
വർഗ്ഗം:പെരിയാറിലെ തദ്ദേശീയ മത്സ്യങ്ങൾ
വർഗ്ഗം:മത്സ്യങ്ങൾ
ബേബി ജോസഫ്

മലയാളചലച്ചിത്രമേഖലയിലെ ആദ്യകാല നടിമാരിലൊരാളാണ് **ബേബി ജോസഫ്** . 1948-ൽ പുറത്തിറങ്ങിയ നിർമ്മല എന്ന ചിത്രത്തിലെ നായികയായിരുന്നു ബേബി. ഇവരുടെ ഭർത്താവ്  ജോസഫ് ചെറിയാൻ നായകനായ ഈ ചിത്രം നിർമ്മിച്ചത് ഭർതൃപിതാവായ ആർട്ടിസ്റ്റ് പി.ജെ. ചെറിയാനായിരുന്നു. 
## ജീവിതരേഖ
യാദൃച്ഛികമായാണു ബേബി ജോസഫ് *[[നിർമ്മല|നിർമ്മലയിൽ]]* നായികയായത്. ഒരു പുതുമുഖത്തെ നായികയാക്കുവാൻ താത്പര്യപ്പെട്ട സംവിധായകൻ പി.വി. കൃഷ്ണയ്യർ അതിനു വേണ്ടി പത്രപ്പരസ്യമടക്കമുള്ള ശ്രമങ്ങൾ നടത്തിയെങ്കിലും തൃപ്തികരമായ ഒരു നടിയെ കണ്ടെത്താനായില്ല. ആയിടയ്ക്ക് നിർമ്മാതാവ് ചെറിയാന്റെ ഞാറക്കലെ വസതിയിലെത്തിയ കൃഷ്ണയ്യർ അവിടെ വെച്ച് ബേബി ജോസഫിനെ കണ്ടുമുട്ടുകയും നായികയാകുവാനുള്ള സമ്മതം നേടുകയും ചെയ്തു. അങ്ങനെ ബേബി ഭർത്താവ് ജോസഫ് ചെറിയാന്റെ നായികയായി. വിവാഹശേഷം ഭാര്യയും ഭർത്താവും സിനിമയിൽ നായികാ നായകൻമാരാവുന്നതു മലയാള സിനിമയിലെ ആദ്യ സംഭവമായിരുന്നു. ഒപ്പം ദക്ഷിണേന്ത്യയിലെ ആദ്യ താരദമ്പതിമാർ എന്ന പട്ടവും ഇതോടെ ഇവർ സ്വന്തമാക്കി. സിനിമ സാമ്പത്തികമായി തകർന്നെങ്കിലും സിനിമയിൽ മുക്കുവത്തിയുടെ വേഷമിട്ട ബേബി ശ്രദ്ധിക്കപ്പെട്ടു. പിന്നീട് പല സിനിമകളിലേക്കും അഭിനയിക്കാൻ ക്ഷണം ലഭിച്ചെങ്കിലും ബേബി താത്പര്യം പ്രകടിപ്പിച്ചില്ല. 2012 ഏപ്രിൽ 10-ന് ഹൃദയാഘാതത്തെ തുടർന്ന് എറണാകുളത്തെ വസതിയിൽ വെച്ച് അന്തരിച്ചു.

## അവലംബം

## അവലംബം

വർഗ്ഗം:ആദ്യകാല മലയാളചലച്ചിത്രനടിമാർ‎
അഗ്നീപഥ്

ധർമ്മാ പ്രൊഡക്ഷൻസിന്റെ ബാനറിൽ ഹിരോ യാഷ് ജോഹാറും, കരൺ ജോഹാറും ചേർന്ന് നിർമ്മിച്ച് 2012-ൽ പുറത്തിറക്കിയ ഹിന്ദി ചലച്ചിത്രമാണ് **അഗ്നീപഥ്**. തിരക്കഥ രചിച്ചിരിക്കുന്നത് മൽഹോത്രയും ഇലാദത്ത ബെഡിയും ചേർന്നാണ്. അമിതാഭ് ഭട്ടാചാര്യയുടെ വരികൾക്ക് അജയ്-അതുലാണ് സംഗീതനിർവഹണം നടത്തിയിരിക്കുന്നത്. ഋത്വിക് റോഷൻ, പ്രിയങ്ക ചോപ്ര എന്നിവരാണ് പ്രധാന കഥാപാത്രങ്ങളെ അവതരിപ്പിച്ചിരിക്കുന്നത്. കത്രീന കൈഫിന്റെ ഐറ്റം നമ്പറും ഈ ചലച്ചിത്രത്തിലുണ്ട്. 2012 ജനുവരി 26-ന് ഇന്ത്യൻ റിപ്പബ്ലിക് ദിനത്തിലാണ് ലോകമെമ്പാടുമുള്ള 2650 തീയറ്ററുകളിൽ ഈ ചലച്ചിത്രം പുറത്തിറക്കിയത്.  ചിലവഴിച്ച് നിർമ്മിച്ച ഈ ചലച്ചിത്രത്തിന് ആദ്യദിനം തന്നെ  ലഭിച്ചു.

## ഗാനങ്ങൾ

## അവലംബം

## പുറത്തേക്കുള്ള കണ്ണികൾ
* Official website 
* 
* ''Agneepath'' at Bollywood Hungama

വർഗ്ഗം:2012-ൽ പുറത്തിറങ്ങിയ ഹിന്ദി ചലച്ചിത്രങ്ങൾ
അർക്കദിയാക്കോൻ

ക്രൈസ്തവ സഭകളിലെ പുരോഹിതശ്രേണിയിലെ ഒരു സ്ഥാനപ്പേരാണ് **അർക്കദിയക്കോൻ** അഥവാ **ആർച്ചുഡീക്കൻ** (). മുഖ്യസചിവൻ എന്ന് അർത്ഥം കല്പിക്കാവുന്ന ഗ്രീക്കു ഭാഷയിലെ ആർകോദിയാകോനോസ് () എന്ന പദത്തിന്റെ തദ്ഭവമാണ് ഈ പേര്. 

വിവിധ സഭകളിൽ വ്യത്യസ്തങ്ങളായ ഉത്തരവാദിത്വങ്ങളും പ്രാധാന്യവും വഹിക്കുന്ന പദവികൾ ഈ പേരിൽ അറിയപ്പെടുന്നുണ്ട്. ഭൂരിഭാഗം സഭകളിലും നിലവിൽ ഈ പദവി സാധാരണമല്ല.

## അവലംബം
വർഗ്ഗം:ക്രൈസ്തവ പൗരോഹിത്യ ശ്രേണി
ആൽഫ്രെഡ് ഡ്രെയ്ക്

അമേരിക്കൻ നടനും ഗായകനുമായിരുന്നു **ആൽഫ്രെഡ് ഡ്രെയ്ക്** (ഒക്ടോബർ 7, 1914 - ജൂലൈ 25, 1992). 1936-ൽ രംഗത്തുവന്ന ആൽ ഫ്രെഡ് അതേവർഷം അരങ്ങേറിയ വൈറ്റ് ഹോഴ്സ് ഇൻ എന്ന നാടകത്തിലൂടെ ശ്രദ്ധേയനായി. തുടർന്ന് 1937-ൽ ബേബസ് ഇൻ ആമ്സ് എന്ന നാടകത്തിലും അഭിനയിച്ചു. 1943 വരെ അനേകം നാടകങ്ങളിൽ അഭിനയിച്ചുവെങ്കിലും ഓക്ലഹോമ എന്ന നാടകത്തിലെ അഭിനയമാണ് ആൽഫ്രെഡിനെ പ്രശസ്തനാക്കിയത്. നല്ലൊരു ഗായകനുമായിരുന്നതിനാൽ പല സംഗീത നാടകങ്ങളിലും മുഖ്യതാരമായി. കിസ്മികാതെ (1948), കിസ്മെത് (1953) എന്നിവയാണ് പരക്കെ അറിയപ്പെട്ട മറ്റു രണ്ട് നാടകങ്ങൾ. 1964-ൽ പ്രസിദ്ധ സിനിമാതാരമായ റിച്ചാർഡ് ബർട്ടൻ ബ്രോഡ്വേയിൽ അവതരിപ്പിച്ച ഹാംലറ്റ് നാടകത്തിൽ ക്ളോഡിയസ്സായും പിറന്റലോ, വൈൽഡർ എന്നിവരുടെ നാടകങ്ങളിലെ മുഖ്യറോളുകളിലും അഭിനയിച്ചു. നാടകവേദിയിലെ സംഭാവനകളെ അടിസ്ഥാനമാക്കി 1990-ലെ സ്പെഷ്യൽ ടോണി അവാർഡ് ആൽഫ്രെഡിനു നൽകുകയുണ്ടായി.

## ജീവചരിത്രം
ഇറ്റലിയിലെ ജെനോവയിലെ റെക്കോയിൽ നിന്ന് കുടിയേറിയ മാതാപിതാക്കളുടെ മകനായി ന്യൂയോർക്ക് നഗരത്തിൽ ആൽഫ്രഡ് കപുറോ എന്ന പേരിൽ ജനിച്ച ഡ്രേക്ക്, ബ്രൂക്ലിൻ കോളേജിൽ വിദ്യാർത്ഥിയായിരിക്കെയാണ് ബ്രോഡ്‌വേ നാടകവേദിയിൽ അഭിനയിച്ചുതുടങ്ങിയത്.

## മരണം
1992 ജൂലൈ 25 ന് 77 വയസ്സുള്ളപ്പോൾ, ന്യൂയോർക്ക് നഗരത്തിൽ, അർബുദവുമായുള്ള ദീർഘനാളത്തെ പോരാട്ടത്തിനുശേഷം, ആൽഫ്രഡ് ഡ്രേക്ക് ഹൃദയാഘാതം മൂലം അന്തരിച്ചു. ഭാര്യ എസ്തർ, രണ്ട് പെൺമക്കളായ കാൻഡേസ് ഓൾംസ്റ്റെഡ്, സാമന്ത ഡ്രേക്ക്, രണ്ട് പേരക്കുട്ടികൾ എന്നിവർ മരണസമയത്ത് അദ്ദേഹത്തിന്റെ കൂടെയുണ്ടായിരുന്നു.

## പുറത്തേക്കുള്ള കണ്ണികൾ
*http://www.pbs.org/wnet/broadway/stars/drake_a.html 
*http://www.imdb.com/name/nm0236848/
*http://www.nytimes.com/1992/07/26/nyregion/alfred-drake-baritone-star-of-oklahoma-and-kismet-dies-at-77.html
*http://www.answers.com/topic/alfred-drake

വർഗ്ഗം:അമേരിക്കൻ ചലച്ചിത്ര നടന്മാർ
വർഗ്ഗം:അമേരിക്കൻ ഗായകർ
വർഗ്ഗം:1914-ൽ ജനിച്ചവർ
ചിക്നി ചമേലി

2012 ജനുവരി 26-ന് പുറത്തിറങ്ങിയ അഗ്നീപഥ് എന്ന ഹിന്ദി ചലച്ചിത്രത്തിലെ ഒരു പ്രശസ്തമായ ഗാനമാണ് **ചിക്നി ചമേലി**. കരൺ ജോഹർ നിർമ്മിച്ച ചലച്ചിത്രം സംവിധാനം ചെയ്തിരിക്കുന്നത് കരൺ മൽഹോത്രയാണ്. 2011 ഡിസംബർ 15-നാണ് ഗാനം പുറത്തിറക്കിയത്. കത്രീന കൈഫാണ് ഗാനരംഗത്തെ നയിക്കുന്നത്. ഋത്വിക് റോഷൻ, സഞ്ജയ് ദത്ത് എന്നിവരും ഈ ഗാനരംഗത്തുണ്ട്. ശ്രേയ ഘോഷാലാണ് ഈ ഗാനം ആലപിച്ചിരിക്കുന്നത്. ഗാനരംഗത്തിന്റെ കൊറിയോഗ്രഫി ചെയ്തിരിക്കുന്നത് ഗണേഷ് ആചാര്യയാണ്.

## കാഴ്ച്ചപ്പാട്
"നടരംഗ്" എന്ന മറാഠി ചലച്ചിത്രത്തിലെ "കോമ്പ്ഡി പലാലി" എന്ന ഗാനത്തിന്റെ ഹിന്ദി ഭാഷയിലേക്കുള്ള മൊഴിമാറ്റമാണ് ചിക്നി ചമേലി. പ്രശസ്ത സംഗീത സംവിധായകരായ അജയ്-അതുൽ ആണ് ഈ ഗാനത്തെ മറാഠിയിൽ നിന്നും ഹിന്ദിയിലേക്ക് കൊണ്ടുവന്നത്. വളരെ പെട്ടെന്നുതന്നെ ഈ ഗാനം ജനപ്രീതിയാർജ്ജിച്ചു. "ഷീലാ കി ജവാനീ" എന്ന ഗാനത്തിന് ശേഷം ഐറ്റം വേഷം അവതരിപ്പിക്കുന്ന കത്രീന കൈഫിന്റെ രണ്ടാമത്തെ ഗാനമാണിത്.

## വിമർശനം
ഡൽഹി മാനഭംഗക്കേസിന്റെ പശ്ചാത്തലത്തിൽ ചിക്നി-ചമേലി എന്ന ഗാനം വിമർശനവിധേയമായിരുന്നു. ദേശീയ ടെലിവിഷനിൽ ചിക്നി-ചമേലി പോലൊരു ഗാനരംഗം പ്രദർശിപ്പിക്കുന്നത് ഒരു സെൻട്രൽ ബോഡ് ഓഫ് ഫിലിം സർട്ടിഫിക്കേഷൻ അംഗം എതിർക്കുകയുണ്ടായി. 

## അവലംബം

## പുറത്തേക്കുള്ള കണ്ണികൾ
* Chikni Chameli's Official Page at Facebook
* Chikni Chameli Song from the Movie Agneepath 
*
*
*
വർഗ്ഗം:ഹിന്ദി ചലച്ചിത്രഗാനങ്ങൾ
പാദം വരിഞ്ഞുകെട്ടൽ

thumb|200px|ഫൂട്ട് ബൈൻഡിങിനുപയോഗിക്കുന്ന ഷൂസുകൾ
ചൈനീസ് സ്ത്രീകളുടെ ശരീരത്തെയും മനസ്സിനെയും വലിഞ്ഞുകെട്ടിയ കനത്ത ദുരാചാരമായിരുന്നു **പാദം വരിഞ്ഞുകെട്ടൽ** (ഫൂട്ട് ബൈൻഡിങ്). പരമ്പരാഗതമായി ജ്യൂത്പിങ് എന്നറിയപ്പെടുന്ന ചടങ്ങിൽ ബലംപ്രയോഗിച്ച് ചെറിയ പെൺകുട്ടികളുടെ കാൽപാദങ്ങളുടെ വളർച്ച മുരടിപ്പിക്കുന്നതാണ് ഫൂട്ട് ബൈൻഡിങ് (simplified Chinese: 缠足; traditional Chinese: 纏足; Mandarin Pinyin: chánzú; Jyutping: gwo2 goek3; literally "bound feet" or Chinese: 縛腳; Pe̍h-ōe-jī: pa̍k-kha).

സോങ് സാമ്രാജ്യകാലത്ത് കൊട്ടാരം നർത്തകിമാരിൽ പരീക്ഷിച്ച ഫൂട്ട് ബൈൻഡിങ് പതുക്കെ സമ്പന്ന കുടുംബങ്ങളിലേക്ക് പടർന്നു. തുടർന്ന് സാധാരണമായി. നേർത്തതും ചെറുതുമായ പാദങ്ങളാണ് ഭംഗിയെന്ന പുരുഷനിശ്ചയമാണ് ഈ ക്രൂരതയുടെ തുടക്കം. കൂടുതൽ സ്ത്രീത്വം എന്ന ആഗ്രഹവും പിന്നിലുണ്ടായി. രണ്ടുവയസ്സിനും അഞ്ചിനുമിടയിലെ പെൺകുട്ടികളെ നിർബന്ധിച്ച് വേദന തീറ്റിക്കുകയായിരുന്നു. തണുപ്പുകാലമാണ് അതിനു അനുയോജ്യമായ സമയം. പച്ചമരുന്ന് കൂട്ടുകളും മൃഗങ്ങളുടെ ചോരയും ചേർത്താണ് മുറിവ് ഉണക്കുക.

ക്വാൻ സ്വി വായെപ്പോലുള്ള സ്ത്രീപോരാളികൾ അതിനെതിരെ ശക്തമായ പ്രചാരണം നടത്തി. ഒടുവിൽ കമ്യൂണിസ്റ്റ് ഭരണമാണ് പൂർണ നിരോധനമേർപ്പെടുത്തിയത്. നാൻജിങ്ങിലെ തെക്കൻ താങ് ഭരണ (937-975) കാലത്താണ് ഫൂട്ട് ബൈൻഡിങ് ചടങ്ങ് പ്രചാരം നേടിയത്.  10-20 നൂറ്റാണ്ടുകൾക്കിടയിൽ 100 കോടി പെൺകുട്ടികൾ ദുരാചാരത്തിന്റെ വേദന തിന്നതായാണ് കണക്ക്. സുവർണതാമര എന്ന് വിശേഷണം നൽകിയ പാദങ്ങൾ നല്ല ഭർത്താവിനെ ലഭിക്കാനുള്ള ഉപാധിയാണെന്ന് പ്രചരിപ്പിക്കപ്പെട്ടു.
## അവലംബം


വർഗ്ഗം:ദുരാചാരങ്ങൾ
വർഗ്ഗം:സ്ത്രീകൾക്ക് എതിരായ അതിക്രമങ്ങൾ
ഭാരതീയ നാസ്തികദർശനങ്ങൾ

നാസ്തികദർശനങ്ങളും ഹിന്ദുമതത്തിന്റെ  ഭാഗമായി അംഗീകരിക്കപ്പെട്ടിട്ടുള്ളവ  തന്നെ ആണ്. പക്ഷെ നിലവിൽ നമ്മൾ കേട്ടിട്ടുള്ള  'നിരീശ്വരവാദി' എന്ന പദത്തിന്റെ അർഥവുമായി അതിനു അജഗജാന്തരം തന്നെ ഉണ്ട്. നിരീശ്വര  വാദം എന്നത്  സാധാരണയായി ദൈവം ഇല്ലാത്ത അല്ലെങ്കിൽ നിലവിലുള്ള ദൈവസങ്കല്പങ്ങളെ മുച്ചൂടും എതിർക്കുക എന്നതാണ്. എന്നാൽ ഹൈന്ദവതയിൽ ഇത് അദ്വൈതം  ആണ്. അതായതു രണ്ടായ ഒന്നില്ല. ദൈവം എന്നത് അഹം(ഞാൻ തന്നെ) എന്നതിൽ നിന്നും മാറി നിൽക്കുന്ന ഒന്നല്ല. ഞാൻ കൂടി ഉൾപ്പെടുന്ന ഈ പ്രപഞ്ചം  തന്നെ ആകുന്നു ദൈവം. ഇഹത്തിലും പരത്തിലും നമ്മുടെ പ്രവൃത്തികളെയും വികാര വിചാരങ്ങളെയും മുൻകൂട്ടി നിശ്ചയിച്ചു വച്ചിരിക്കുകയും നിയന്ത്രിക്കുകയും ചെയ്യുന്ന മനുഷ്യ രൂപിയോ മറ്റേതെങ്കിലും രൂപത്തിലുള്ളതോ ആയ ഒരു ജഗന്നിയന്താതാവ് നിലനിൽക്കുന്നില്ല എന്നുള്ള സത്യത്തെ ഉൾക്കൊള്ളുകയും അത്തരത്തിലുള്ള എല്ലാ പ്രചാരണങ്ങളെയും ശക്തിയുക്തം എതിര്കുകയും ചെയ്തിരുന്ന ചാർവാകർ ആണ് ഈ പ്രമാണത്തിന്റെ ഉപജ്ഞാതാക്കൾ.

ആദ്യ കാലം മുതൽ തന്നെ ചാർവാകർ ഒരേ സമയം തന്നെ ബഹുമാനിക്കപെടുകയും തിരസ്കരിക്കപെടുകയും ചെയ്തിരുന്നു. ബുദ്ധിയും ത്രികാല ജ്ഞാനദൃഷ്ടികളുമായ ആചാര്യന്മാർ ചാർവാകന്മാരുടെ വാദം ശരി ആണ് എന്നു തിരിച്ചറിഞ്ഞിരിക്കണം.  പക്ഷെ മായാമയമായ ഇഹ ലോകത്തെ പാപ പുണ്യ വകതിരിവിൽ നിയന്ത്രിച്ചു നിർത്തിയിരിക്കുന്ന സ്വർഗ്ഗ നരക ചാക്രിക രീതി മിഥ്യ ആണ് എന്നു ബ്രഹ്മ ജ്ഞാനം നേടാത്ത സാധാരണ മനുഷ്യൻ അറിഞ്ഞാൽ ഉണ്ടാവുന്ന ലോക നാശത്തെ ഭയന്ന് തന്നെ ആവാം അവരുടെ വാദങ്ങൾ അക്കാലങ്ങളിൽ അംഗീകരിക്കപെടാതെ പോയത്.

വർഗ്ഗം:ഭാരതീയ തത്ത്വശാസ്ത്രം